Tuesday, 10.18.2016, 22:47\nپەیامنیری کوردستانپۆست- هەولێر\n(عومه‌ر محێدین)، کە لە سەر لیستی پارتیی بۆ پەرلەمانی عێراق کاندید کراوە، بڕوانامەی ساختەی بۆ دروستکراوە، بۆیە حکومەتی عێراق بڕیاری دوورخستنەوەی دا، ئەو مووچە و پارانەی کە پێشتر بە پێی ئەو بروانامەیە وەریگرتووە، هەمووی لێدەسەندرێتەوە.\nئەم هەوالە بۆتە جێى باسى سەرجەم تۆڕەکۆمەڵایەتى و راگەیاندنەکان. لێرەوە ئێمەش بە پێویستىمان زانی کەوا ئاگاداری هەموو لایەک بکەینەوە، کە ئەم کەسە ساختەکارە تاکە کەسێک نییە بڕوانامەی ساختەی لەلایەن حیزبەکەیەوە بۆ دروستکرابیت و پلە و پۆستی پێ وەرگرتبیت، بە دەیان و سەدان ئەنداام و بەرپرسی دیکەی عیزبەکانی دەسەلات بە هەمان شێوە ناسنامە و بڕوانامەی ساختەیان بۆ دروست کراوە، ئێمە لە خوارەوە ناوى چەند بەرپرسێکی دیکەی پارتى بڵاودەکەینەوە، کەوا بڕوانامەکانیان بە ساختە بەدەست هێناوە ئەوانەش بەرپرسانی ئەمنى و حیزبى و حکومین پارتیین، لەوانە:\n1.\tناسح غەفور رەمەزان ئەندامى دوو خولى پەرلەمان و بڕوانامەى ساختە لە وڵاتى ئۆکرانیا بەدەست هیناوە .\n2.\tپشتیوان سادق وەزیرى ئەوقاف و پەروەردە خاوەنى بڕوانامەى ساختەیە، ماجستیر و دکتۆراکەى لەلایەن نەجدەت ئاکرەیى بۆ نووسراوە ئەوکات عەمیدى کۆلیژى یاسا بوو .\n3.\tکاکەمین نەجار بەرپرسى ئەنجومەنى سەرکردایەتى خاوەنى هیچ بڕوانامەیەکی نییە و پیش چەند ساڵێک لە زانکۆى سۆران ئەوەی لێ ئاشکرا بوو.\n4.\tدلشاد حەسەن نەجار لیوا لە ئاسایشى گشتى و برازاى کاکەمین نەجار، پیش چەند ساڵێک ئاگادار کرایەوە بە پێى یاساى سەربازى پلەى لیوا نابەخشرێت بە کەسێک کە بڕوانامەى کۆلیژى نەبێت، ناوبراو بڕوانامەى بەکالۆریۆسى تەزویرى لە بەشى یاسا بۆ دروستکرا.\n5.\tتارق گەردى بەرپرسى ئاسایشى هەوڵێر بە وەکالەت بڕوانامەى دکتۆراى تەزویرى بەدەست هیناوە.\n6.\tبەهادین حەمە سەعید لیوا لە ئاسایشى گشى و جێگرى بەریوەبەر بڕوانامەى نییە و بە نایاسایى ئەو پلەیەی پێبەخشراوە و پێش چەند ساڵێک لە وڵاتى روسیا بووە و کەسیکى ئاست نزمە لە روى کۆمەڵایەتى، لەکاتى شەرى داعش ئاسایشیکى لە جەلەولا بەشەهید کردن دا، خۆشی هەڵهات .\n7.\tمحمەد چاوشین بەرپرسى دژە تیرۆر، ئەمیش بە ساختە و بڕوانامەیەکیان بۆ دروست کرد.\n8.\tعلى حسین سورچى بەرپرسى لقى2 بڕوانامەى بەشى یاساى تەزویرە، بەنیاز بوو بکرێتە وەزیر، بۆیە پیش چەند ساڵێک ئەم بڕوانامەى بۆ ئەو مەبەستە تەزویر کرد . شایانی باسە پیشتر لە سەردەمى بەعس موستەشار بوو ەلەسەر رێگاى هەریرو باتاس رێگرى لە هاوڵاتیان و پێشمەرگە دەگرت .\n9.\tڤیان سەبرى ئەندامى سەرکردایەتى دکتۆرا و ماجستیرەکەى تەزویرە .\n10.\tشیخ یادگار ماوەى 18 ساڵە بەریوەبەرى ئیقامەى هەوڵێرە و ئیستا عەمیدە دەیەویت بکریتە لیوا، بەلام لەبەر ئەوەى بڕوانامەى نییە، ئیستا بە بڕوانامەى تەزویر لە کۆلیژى جیهان دەخوێنێت ماوەى 3 ساڵە 3 هەفتە دەوامىشی نەکردووە .\n11.\tئاراز حەسۆ میرخان بەرپرسى لقى16 ماجستیرو دکتۆراکەی تەزویرە .\n12.\tشاهین حەسۆ میرخان ئەندامى مەکتەبى نیچیرڤان بارزانى ماجسترەکەى بۆ نووسراوەتەوە لە وڵاتى بەریتانیا و ئیستا هەمان کەس یارمەتی دەدات کە دکتۆراکەی بۆ بنووسێتەوە و شاهین حەسۆ میرخانیش لە هەوڵى بەدەست هینانى دکتۆراکەیەتى .\n13.\tجەعفەر ئیمنکى جێگرى سەرۆکى پەرلەمان لە رێگاى ئۆنلاین بە هاوکارى ئاراس حەسۆ میرخان، کەسێک لە بەریتانیا هەمان بڕوانامەى بۆ هەردووکیان بەدەست هیناوە، واتا ئەو کەسە بۆی نووسیونەتەوە.\n14.\tنیاز لاجانى بەرپرسى پێشووى کەنالى زاگرۆس بڕوانامەى دکتۆراى ساختەی لە وڵاتى ئۆکرانیا بەدەست هیناوە .\n15.\tعلى تەتەر ئەندامى سەرکردایەتى بڕوانامەى ماجستیرو دکتۆراى تەزویرە .\n16.\tعیرفان عەزیز سکرتیرى پێشووى قوتابیان ئیستا لە وڵاتى بەریتانیایە و خەریکی دکتۆرایە، کەسیک بەناوى دانیال میونخ ماجستیرى بۆ دەنوسیتەوە .\n17.\tمحمود محمەد ئەندامى سکردایەتى بڕوانامەی ساختەی بۆ دەرکراوە\n18.\tزەعیم على ئەندام سەرکردایەتى نەخویندەوار ، بڕوانامەی ساختەی بۆ دەرکراوە\n19.\tئەدهەم بارزانى سکرتیرى ئەنجومەنى سەرکردایەتى سلیمانى بڕوانامەی ساختەی بۆ دەرکراوە .\n20.\tرەمزى شەعبان ئەندامى سەرکردایەتى بڕوانامەی ساختەی بۆ دەرکراوە .\nدواین زانیاریى دەربارەى ئازاد کردنى موسل\nدوای ئازادکردنی موسڵ، شتێک نامێنێت پێی بگوترێت حکومەتی هەرێم\nپارتی له هه‌ولێر پیشمه‌رگه‌یه‌ك ده‌رفینی و سوكایه‌تی پێده‌كات و نه‌فی ده‌ڤه‌ری سه‌وزی ده‌كات


دوازدە ساڵ لەمەوبەر و لە ڕۆژێکی وەک ئەمڕۆدا ھەواڵی لە سێدارەدانی سەدام حوسەین لەلایەن ھێزە عێراقییەکانەوە بڵاوکرایەوە، دوای ھەواڵەکە من لە یەکێک لە کەناڵە تەلەفیزیۆنیەکانی ھۆڵەندا میوانبوم بۆ شیکردنەوەی ڕوداوی لە سێدارەدانەکە. ئەو ڕۆژەش کە سەدام حوسەین لە حەشارگەکەی خۆیدا گیرا و سەربازە ئەمریکییەکان بەبەرچاوی کامێراکانەوە ئامێرە پزیشکیەکەیان بەناو دەمی سەدام حوسەیندا دەگەڕاند و ئەمری دەمکردنەوە و دەمداخستینیان بەسەر سەدام حوسەیندا دەکرد، دیسانەوە من لە تەلەفیزیۆن میوانبوم. لە ھەردو ساتەکەدا پێشکەشکارە ھۆڵەندییەکە لێی پرسیم ھەست بە چی دەکەم؟ منیش لە وەڵامدا وتم ”لە قوڵاییدا ھەست بە ئیھانەکردنێکی گەورە دەکەم“. بە پێشکەشکارەکەم وت ئەم پیاوە کە ئێستا لە بەردەمی سەربازە ئەمریکیەکاندا بە زەلیلیەوە وەستاوە و سەربازەکان بە کەیفی خۆیان دەمی پێدەکەنەوە و دەمی پێدادەخن، ھەمان ئەو پیاوەیە کە ژیانی ملیۆنان مرۆڤی لە عێراقدا وێرانکرد و جەھەنەمێکی گەورەی بۆ زیاد لە نەوەیەک لەو وڵاتەدا داخستبو. ئەمە ئەو پیاوەیە بە درێژایی ٣٥ ساڵ کێی دەویست دەگرت و ڕاودەنا و دەکوشت، سامانی وڵاتەکەی لە چەندان جەنگی گەورەدا بە فێڕۆدا و دەوڵەتی عێراقی گۆڕیبو بۆ موڵکی خێزان و ھاوڕێ و دۆستە نزیکەکانی. ئەمە ئەو پیاوەیە کە ئەو ھەمو جەنگ و کوشتن و بڕین و ماڵوێرانیەی ئەنجامدا و ئێمە لەو وڵاتەدا نەمانتوانی بەری پێبگرین، کەچی ئێستا لەبەردەم چەند سەربازێکی ئەمریکیدا تەواو زەلیل و بێبایەخ کراوە.\nساتی لە سێدارەدانەکەشی بەھەمان شێوە ساتێکی تاریک و ناخۆش بو، ئەو ڕۆژەش دیسانەوە من لە تەلەفیزیۆنی ھۆڵەندی قسەمدەکرد. کێشەکە لە سێدارەدانەکەیدا نەبو، بەڵکو ئەوە بو ئەم دیکتاتۆرە خوێناویە لەسەر یەکێک لە تاوانە ھەرە بچوکەکانی لەسێدارە درا. لەباتی ئەوەی داوەریکردن و سزادانی سەدام حوسەین بکرێت بە داوەریکردنی قۆناغی دەسەڵاتدارێتییە خوێناویەکەی و داوەریکردنی فەرھەنگ و کولتوری بەعسیزم و شێوازی حوکمڕانیی و دەوڵەتداریی و چۆنیەتی مامەڵەکردنی کۆمەڵگا و چۆنیەتی بەفیڕۆدانی ئابوریی و مامەڵەکردنی منداڵان و گەنجان و ھتد... لەباتی ئەوەی داوەریکردنەکەی ببێت بە داوەریکردنی ئەو دونیا مادیی و رەمزییە ترسناکەی کە سەدام و بەعس دروستیانکردبو، کەچی لەسەر ڕوداوێکی بچوکی ناو شارۆچکەیەکی بچوک لە سێدارە درا.\nزەلیل و بچوکیی لەبەردەم بێگانەدا و بێڕەحم و دڵڕەق و خوێناوی بەرامبەر بە میلەت و کۆمەڵگاکەی خۆت، ئەو ئاکاره‌یە لای زۆرێک لە سەرکردە سیاسییەکانی ناوچەکە بەخەستیی ئامادەیە، بەوانەی لای خۆشمانەوە. قبوڵکردنی ھەمو سوکایەتییەک لە کەسانی بیانیی و ئەنجامدانی ھەمان سوکایەتی بەرامبەر بە ھاونیشتیمانییانی خۆت کۆڵەکەی سەرەکیی ئەو سایکۆلۆژیا و ئەخلاقە سیاسییەیە کە ئەم مۆدێلە لە سیاسیی و سەرکردە دەجوڵێنێت.


Diplomatic Magazine | بیرنارد لویس، ژنراڵی جه‌نگی نه‌رم و داڕێژه‌ری بیرۆكه‌ی دابه‌شكردنی ڕۆهه‌ڵاتی ناوه‌ڕاست\nئاماده‌كردنی : شاهۆ عه‌بدوڵڵا\nله‌ڕێگه‌ی پارچه‌بوونی سعودییه، ئێران، عێراق، سوریا، توركیاوه، ڕۆژهه‌ڵاتی نوێ دروست ده‌بێت و ئه‌وه‌ی ئه‌م بۆچونه‌ی گرنگتر كردوە بۆ كورد، بابه‌تی دروست بوونی كوردستانه وه‌ك ده‌وڵه‌ت\nله‌دوای سێ ساڵ له‌به‌ده‌ستهێنانی بڕوانامه‌ی بكالۆریۆس له‌هه‌مان كۆلێژ له‌ژێر ناونیشانی مێژووی ئیسلام بڕوانامه‌ی دكتۆرای به‌ده‌ست هێنا. له‌ده‌وروبه‌ری جه‌نگی جیهانی دووه‌م پێش ئه‌وه‌ی ئه‌ركی له‌وه‌زاره‌تی ده‌ره‌وه پێ به‌خشرێت، له‌سوپای شانشینی بریتانی و یه‌كه‌ی هه‌والگری سه‌رقال َ به‌خزمه‌ت ده‌بێت.\nئه‌وه‌ی زیاتر به‌ناوبانگی كرد له‌ڕووی ئه‌كادیمییه‌وه، ئه‌و به‌رهه‌می بوو له‌باری ( ئیمپراتۆری عوسمانی )یه‌وه.\nبه‌ناوبانگترین تیۆره‌كانی بیرنارد لویس كه به بیروڕاكانی (دۆكترینی لویس ) ناوی ڕۆشتووه، بابه‌تی پێكدادانی شارستانییه‌كان و پارچه‌پارچه‌بوونی ئێران و وڵاتانی دیكه‌ی ڕۆژهه‌ڵاتی ناوه‌ڕاسته.\nله‌ڕێگه‌ی پارچه‌بوونی سعودییه، ئێران، عێراق، سوریا، توركیاوه، ڕۆژهه‌ڵاتی نوێ دروست ده‌بێت و چه‌ند ولاتێك چێ ده‌بێت هێنده ڕووبه‌ر و تواناییان سنورداره، كه‌چیتر توانای ئه‌وه‌یان نیه دژ به‌به‌رژه‌وه‌ندییه‌كانی ئه‌مریكا بووه‌ستنه‌وه، و سه‌رقاڵی یه‌كدی ده‌بن.\nئه‌وه‌ی ئه‌م بۆچونه‌ی هێنده‌ی تر گرنگتر ده‌كات بۆ كورد، بابه‌تی دروست بوونی كوردستانه وه‌ك ده‌وڵه‌ت وه‌ك له‌نه‌خشه‌كه‌دا ده‌بینرێت و له‌كۆنفرانسی بێلده‌ربێرگ لویس پێنشیاری دابه‌شكردنی ئێران ده‌كات بۆ سێ به‌ش ئه‌وانه‌ش ( پرۆژه‌ی كوردستانی گه‌وره، پشتۆنستان، ئازه‌ربایجانی گه‌وره ).\nلویس هه‌وڵیدا به‌ره‌و بابه‌ته یاساییه‌كان بڕوات، به‌ڵام له‌نیوه‌ی ڕێگه ده‌ستی هه‌ڵگرت و گه‌ڕاییه‌وه لێكۆڵینه‌وه له‌ڕۆژهه‌ڵاتناسی. هه‌ر له‌سه‌روبه‌ندی ته‌واوكردنی خوێندنی خۆیدا ده‌چێته زانكۆی پاریس و له‌ژێر سه‌رپه‌رشتی ڕۆژهه‌ڵاتناسێك به‌ناوی لویس ماسینیۆن به‌رده‌وام ده‌بێت تا ساڵی ( 1937 ) بڕانامه‌ی باڵا له‌بواری ( لێكۆڵینه‌وه‌ی سامی ) به‌ده‌ست دێنێت دوای ئه‌وه‌ی ده‌گه‌ڕێته‌وه كۆلێژی ڕۆژهه‌ڵاتناسی و لێكۆڵینه‌وه ئه‌فریقا، هه‌ر له‌وێدا به‌ناونیشانی یاریده‌ر له‌بواری مێژووی ئیسلام ده‌ستبه‌كار ده‌بێت.\nبیرنارد لویس یەكێكە له‌بنادنه‌رانی كۆمه‌ڵه‌ی هزرمه‌ندان و كۆمه‌ڵه‌ی لێكۆڵینه‌وه‌ی ڕۆژهه‌ڵاتی ناوه‌ڕاست و ئه‌مریكای باكوور\nبیرنارد لویس له‌ساڵی ( 1966 ) یه‌كێك ده‌بیـَت له‌بنادنه‌رانی كۆمه‌ڵه‌ی هزرمه‌ندان و كۆمه‌ڵه‌ی لێكۆڵینه‌وه‌ی ڕۆژهه‌ڵاتی ناوه‌ڕاست و ئه‌مریكای باكوور.\nدوای ساڵانێكی زۆر ئه‌و كۆمه‌ڵه‌یه به‌جێده‌هێلێت و كۆمه‌ڵه‌ی ڕۆژهه‌ڵاتی ناوه‌ڕاست و ئه‌فریقا بۆ ڕوبه‌ڕوبوونه‌وه‌ی كۆمه‌ڵه‌ی لێكۆڵینه‌وه‌ی ڕۆژهه‌ڵاتی ناوه‌ڕاست و ئه‌مریكای باكوور بنیاد ده‌نێت. هۆكاری ئه‌مه‌ش ده‌گه‌ڕێننه‌وه بۆ بوونی هزرمه‌ندانی دژ به‌سیاسه‌ته‌كانی ئه‌مریكا و ئیسرائیل له‌ڕۆهه‌ڵاتی ناوه‌ڕاست له‌و كۆمه‌ڵه‌یه.\nله‌ساڵی ( 1972 ) له‌ته‌مه‌نی ( 57 ) ساڵی دا كورسی هاوبه‌شی زانكۆی پریسنستۆن و دامه‌زراوه‌ی لێكۆڵینه‌وه‌ی پێشكه‌وتووی بۆ ته‌رخان ده‌كرێت و ده‌چێته نیوجێرسی و پرینستۆن. مانه‌وه و ده‌ستبه‌كاربوونی لویس له‌پرینستۆن سه‌رده‌مێكی پڕ له‌كار و ئه‌زموونێكی ئه‌كادیمی باش بووه، چوون له‌و ماوه‌یه‌دا چه‌ندین بابه‌ت و كتێبی له‌سه‌ر بنه‌مای زانیاری كه له‌ساڵانی پێشوو به‌ده‌ست خستبوو به‌چاپ گه‌یاند.\nچوونی لویس بۆ ئه‌مریكا هه‌لی ئه‌وه‌ی پێدا له‌نێوان خه‌ڵكدا وه‌ك ڕۆشنبیرێك بناسرێت. دوای خانه‌نشین بوونی له زانكۆی پرینستۆن له‌ساڵی ( 1986 ) و له‌ساڵی ( 1990 ) ده‌چێته زانكۆی كرنل.\nله‌ساڵی ( 1990 ) له‌لایه‌ن دامه‌زراوه‌ی وه‌قفی میللی زانستی مرۆی به‌نگهێشت ده‌كرێت به‌هۆی لێكۆڵینه‌وه‌ی له‌بورای مرۆیدا، له‌كۆبوونه‌وه‌ی به‌خشینه‌وه‌ی خه‌ڵاتی جیفرسۆن به‌وتارێك به‌شدار ده‌بێت به‌ناونیشانی ( شارستانێتی ڕۆژئاو له‌دیدگای ڕۆژهه‌ڵاتییه‌كان )، ئه‌و وتاره پاش داڕشتنه‌وه‌ی به‌ناونیشانی ( ڕه‌گه‌كانی توندوتیژی مسولمانان ) به‌چاپگه‌یه‌نرا. له‌ساڵی (2007 ) به‌ناونیشانی ( ئه‌وروپا و ئیسلام ) به‌شدار ده‌بێت كه‌له‌لایه‌ن دامه‌زراوه‌ی ئه‌مریكان ئنترپریزه‌وه ڕێكخراوبوو.\nلویس زیاتر له 60 ساڵ كاری لێكۆڵینه‌وه، كاریگه‌رترین و ده‌ركه‌وتووترین مێژونووسانی ئیسلام و رۆژئاوایه له‌سه‌رده‌می دوای جه‌نگ\nلێكۆڵینه‌وه و كاره‌كانی:\nبێرنارد لویس شاره‌زایه‌كی باشی ڕۆژهه‌ڵاتی ناوه‌ڕاست و لێكۆڵه‌رێكی دیاری ڕۆژئاوایه، سه‌رنجه‌كانی به‌گرنگییه‌وه له‌لایه‌ن سیاسییه‌كانه‌وه له‌پێشچاو ده‌گیردرێت به‌تایبه‌ت له‌لایه‌ن جۆرج بوشی سه‌رۆكی پێشووی ولایه‌ته‌یه‌كگرتووه‌كانی ئه‌مریكا. مارتین كرامه‌ر سه‌رپه‌رشتیاری لێكۆڵینه‌وه‌ی لویس به‌و شێوه سه‌رنجی خۆی له‌باره‌یه‌وه ده‌خاته‌ڕوو" لویس زیاتر له 60 ساڵ كاری لێكۆڵینه‌وه، كاریگه‌رترین و ده‌ركه‌وتووترین مێژونووسانی ئیسلام و رۆژئاوایه له‌سه‌رده‌می دوای جه‌نگ. هه‌روه‌ها لویس به‌نكۆلی كردن له‌جینۆسایدی ئه‌رمه‌نییه‌كان به‌ناوبانگه.\nكاریگه‌ریی لێكۆڵینه‌وه و بۆچوونه‌كانی لویس ئاستی ئه‌كادیمی تێپه‌ڕاندووه و گه‌شتووه به‌ئاستی گشتی له‌نێوخه‌ڵكی ئاسییدا. له‌باری ڕۆژهه‌ڵاتی ناوه‌ڕاست له‌ڕوی سیاسی و ئابورییه‌وه له‌ئاستی زێڕینه‌كان ئه‌ژمارده‌كرێت، ئه‌مه‌ش به‌هۆكاری بوونی توێژنه‌وه‌كانی له‌چه‌ند بوارێكدا به‌تایبه‌ت له‌باره‌ی ئه‌رشیفی ده‌وڵه‌تی عوسمانیه‌وه ناوبانگی گه‌روه‌ی به‌ده‌ستهێنا.\nلێكۆڵینه‌وه‌كانی تایبه‌ت به‌وڵاته عه‌ره‌بییه‌كان له‌وه‌وه ده‌سپێكرد پاش دروست بوونی ئیسرائیل له‌ساڵی (1948) بۆ بیرمه‌نده‌كانی جوو ئاسان نه‌بوو لێكۆڵینه‌وه له وڵاته عه‌ربییه‌كان بكه‌ن و ده‌ستپێڕا گه‌یشتنیان ئاسته‌م بوو.\nچوون سیخوڕ و به‌كرێگیراو ئه‌ژماره ده‌كران. له‌وكاتانه‌دا بوو لویس ده‌ست ده‌كات به‌لێكۆڵینه‌وه له ئیمپراتۆری عوسمانی و كه‌م كه‌م به‌ره‌و لێكۆڵینه‌وه له ئیسلام له‌سه‌رده‌می سه‌ده‌كانی ناوه‌ڕاست سه‌رده‌ردێنێت و له‌وڕێگه‌یه‌شه‌وه لێكۆڵینه‌وه‌كانی له‌دنیای عه‌ره‌بی ده‌سپێده‌كات.\nبه‌ڕای بێرنارد لویس، ڕۆژهه‌ڵاتی ناوه‌ڕاستی دواكه‌وتوو و هۆكاره‌كه‌یشی دواكه‌وتووی كلتووری ومه‌زهه‌بییه. هه‌روه‌ها دژی سیاسه‌تی دووباره‌ی ئیمپریالیزمه و هۆكاری ئابوری و كلتووری به‌دواكه‌ووتنی ناوچه‌كه ده‌بینێت.\nله‌كتێبه‌كیدا به‌ناونیشانی دۆزینه‌وه‌ی ئه‌وروپا له‌لایه‌ن مسوڵمانانه‌وه وه‌ها ده‌نووسێت " دواكه‌وتوویی ڕۆژهه‌ڵاتی ناوه‌ڕاست په‌یوه‌ندی به‌جه‌نگ و فشاره‌كانی ده‌ره‌وه نه‌بووه. به‌ڵكو ناوچه‌كه نه‌یتوانیووه كلتوور و ئابوری و دینی پێش بخات و ئه‌مه‌ش له‌دوای سه‌دی یازده‌وه ده‌ستی پێكردووه، و چه‌قبه‌ستوویی و دواكه‌وتیی كلتووری وای كردووه نه‌توانێت سوود له‌كلتووره پێشكه‌وتووه‌كان وه‌رگبرێت.\nپرۆژه‌ی ( كوردستانی گه‌وره، پشتونستان گه‌وره، ئازه‌ربایجانی گه‌وره ) له كۆنفرانسی بێڵده‌ربێرگ لە بۆچوونه‌كانی بێرنارد لویس دابوون\nئه‌وه‌ی بۆ ئێمه وه‌ك كورد گرنگه بزانین كوردستان له‌كوێی بۆچوونه‌كانی بێرنارد لویسه، له‌درێژه‌دا بۆچوونه‌كانی لویس له‌باره‌ی هه‌ریه‌ك له ( كوردستان و عێراق و توركیا و ئێران و پاشان ئیسرائیل ) ده‌خه‌یه‌نه‌ڕوو:\nپرۆژه‌ی ( كوردستانی گه‌وره، پشتونستان گه‌وره، ئازه‌ربایجانی گه‌وره )ئه‌م پرۆژه‌یه له كۆنفرانسی بێڵده‌ربێرگ بۆچوونه‌كانی بێرنارد لویس دابوون. ئه‌م پرۆژه‌یه واته هه‌ڵوه‌شاندانه‌وه‌ی هه‌موو ڕۆژهه‌ڵاتی ناوه‌ڕاست و سه‌رله‌نوێ داڕشتنه‌وه‌ی بۆ ده‌وڵه‌تی بچوك بچوك. له‌وانه‌ش پێشنیاری دروستكردنی كورستانی گه‌وره وه‌ك له‌وێنه‌كه‌دا دیاره و ناوی كوردستان هاتووه.\nبێرنارد لویس یه‌كێك بوو له‌كاریگه‌رترین و له‌لایه‌نگره‌كانی كۆتایی هێنان به‌ڕژێمی به‌عسی عێراق. له ساڵی ( 2001 ) ده‌سته‌ی داڕێژه‌ری سیاسیی به‌رگریی ئه‌مریكا، كۆبوونه‌وه‌یه‌كی نهێنی سازده‌كات، له‌كۆبوونه‌وه‌كه‌دا بێرنارد لویس و له‌ته‌نیشتیدا ( ئه‌حمه‌د چه‌له‌بی ) و به‌شێك له دورخراوه سیاسییه‌كانی عێراق به‌شداری تێدا ده‌كه‌ن. له‌كۆبوونه‌وه‌كه‌دا لویس وه‌ها ئێژێت " ده‌بێت ئه‌مریكا پشتیوانی چاكسازیخوازانی دیموكراتی ڕۆژهه‌ڵاتی ناوه‌ڕاست هه‌روه‌ك ئه‌حمه‌د چه‌له‌بی دۆست كه‌لێره‌دا ئاماده‌یه ".\nبه‌وته‌ی جاكۆب ویسبێرگ " بێرنارد لویس دیارترین و كاریگه‌رترین ئه‌و بیرمه‌ندانابوو، كه‌پشتیوانی له‌بیرۆكه‌ی هێرشكردنه سه‌ر عێراقی ده‌كرد".\nهه‌رچی له‌باره‌ی هێرشكردنه سه‌ر عێراق و كۆتایی هێنان به‌ڕژێمی به‌عس، لویس له‌سه‌ردانه‌كه‌ی بۆ توركیا ئه‌و ئایدیایه‌ی بۆ دروست بوو، نمونه‌یه‌كی له‌وشێویه له‌عێراق تاقی بكرێته‌و و چاوی لێبكریت. چون دیدگای له‌باره‌ی توركیاوه وابوو " له‌وڵاتێكی خاوه‌ن ئاینیه‌وه هه‌نگاوی ناوه به‌ره‌و مۆدێرنیته‌ی ڕۆژئاوا و چوارچێوه ئاینییه‌كه‌ی كاڵ بووته‌وه، و به‌ها ئاینییه‌كان له‌خۆی داده‌ماڵێت و پێشوازی له‌به‌هاكانی ڕۆژئاوای سیكۆلار ده‌كات".\nئه‌م ڕوانییه‌ی له‌باره‌ی توركیاوه وایكرد هه‌مان مۆدێل له‌عێراق تاقی بكرێته‌وه، پاشان دابه‌ش بكرێت. له‌بری مۆدێله ڕۆژئاواییه‌كه و دانانی سیستمه‌ێكی نوێی سیكۆلار بۆ عێراق، كه‌چی گۆڕا بۆ كۆمه‌ڵگه‌یه‌كی ئیسلامیی توندی ڕادیكاڵ. ئه‌مه سه‌ره‌ڕای دواكه‌وتوویی له‌كه‌رته‌كانی دیكه‌ی به‌ڕێوه‌بردن.\nناتوانرێت چه‌مكی ( وێران بوونی دوولایه‌نه ) له‌ته‌ك ئێراندا په‌یڕه‌وی لێ بكرێت\nله‌ساڵی ( 2004 )دا لویس له‌وتارێكدا ئه‌وه‌ی خسته‌ڕوو كه ئێران بۆماوه‌ی ( 15 ) ساڵه له‌سه‌ر چه‌كی ئه‌تۆمی كارده‌كات. له وتاره‌كه‌یدا باس له‌وه‌ده‌كات ئایا جیهان ده‌توانێت چه‌مكی ( وێرانبوونی دوولایه‌نه ) به‌هۆكاری هێشتنه‌وه‌ی ئێران و پشتی پێ ببه‌ستێت. له‌وتاره‌كه‌یدا باس له‌وه ده‌كات ناتوانرێت چه‌مكی ( وێران بوونی دووڵایه‌نه ) له‌ته‌ك ئێراندا په‌یڕه‌وی لێ بكرێت. چونكه ڕابه‌رانی ئێران هه‌ڵگری دیدگای خۆكوژی و جیهاده له‌جیهانی ئیسلامه.\nبێرنارد لویس له‌وتارێكی دا له‌والستریت ژۆرناڵ سه‌رنجی هه‌مووان بۆ گرنگی ( 22 ) ئۆگستی ( 2004 ) به‌رامبه‌ر به مێژووی جیهانی ئیسلام ڕاده‌كێشێت كه به‌رامبه‌ره به ( 27 ڕه‌جه‌بی 1427 ) كه له‌و به‌رواره‌دا مسوڵمانان له‌و بڕوایادان محه‌مه‌دی پێغه‌مبه‌ر له‌ئۆرشه‌لێمه‌وه ( بیت المقدس ) گه‌ڕاوته‌وه عه‌رشی عروج. ئه‌و به‌رواره‌ش ڕێكه‌وتی كۆتایی ئیسرائیل و له‌وانه‌شه جیهان بێت.\nهه‌رچه‌ند ئه‌م واتاره ده‌نگدانه‌وه‌یه‌كی ڕۆژنامه‌وانی زۆری هه‌بوو له‌مه‌ڕ كاركردنی ئێران له‌سه‌ر چه‌كی ئه‌تۆمی. به‌ڵام ئه‌و به‌رواره به‌بێ هیچ ڕووداوێك تێپه‌ڕ و جگه له‌ده‌نگدانه‌وه‌یه‌كی ڕۆژنامه‌وانی هیچی تری به‌دواوه نه‌بوو. هه‌روه‌ها له‌زۆربه‌ی بۆچوونه‌كانیدا باس له‌دابه‌شكردنی ئێران ده‌كات وه‌ك چۆن هه‌مان پێشنیاری كردووه بۆ وڵاتانی دیكه‌ی ڕۆژهه‌ڵاتی ناوه‌ڕاست.\nبێرنارد كاریگەر بوو بە گۆران لە سیمای ئایینی توركیا\nبێرنارد لویس كاریگه‌ربوو به‌و گۆڕانكارییانه‌ی له‌توركیا ڕوویانداوه، له‌سیما ئاینی و ئیسلامییه‌كه‌وه كاریگه‌ره به‌ڕۆژئاوا و پێشوازی له‌به‌هاكانی ڕۆژئاوا ده‌كات. ئه‌مه‌ش له‌نێو شه‌قام و سیاسییه‌كانی توركیا به‌ڕوونی دیاربوو. هه‌ر له‌و ڕووه‌شه‌وه له‌یه‌ك نزیكبوونه‌وه‌ی توركیا و ئیسرائیلی پێگونجاو و كاریگه‌ر بووه. ڕه‌نگه هه‌ر ئه‌مه‌ش وایكردبێت توركیا و ئیسرائیل تاپێش ساڵی ( 2010 ) چه‌ندین په‌یمانی ستراتیژیی و سه‌ربازی له‌نێوانیاندا هه‌بێت. لویس به‌ڕاده‌یه‌ك كاریگه‌ربوو به‌و سیسته‌می توركیا به‌ڕێوه‌ده‌بات له‌سه‌ربه‌ندی پێش ڕووخاندنی ڕۆژمی به‌عس له‌عێراق هه‌مان چاره‌نووس و هه‌مان خه‌ون بۆ عێراق ده‌بینێت و پێشنیار ده‌كات. به‌ڵام سه‌رله‌به‌ری پێچه‌وانه ده‌بێته‌وه.\nلویس پێی وابوو كۆچی مسوڵمانان بۆ ئه‌وروپا هێرشێكی نوێیه بۆ خۆرئاوا.\nله‌باره‌ی عه‌ره‌ب - ئیسرائیله‌وه:\nبه‌بڕوای لویس؛ شارستانی ئیسلامی و مه‌سیحی له‌كاتی ده‌ركه‌وتنی ئیسلام له‌سه‌ده‌ی حه‌وته‌مه‌وه تائێستا له ململانێكی به‌ردوام بووه. ئه‌م ململانێیه‌ش ڕۆژ له‌دوای ڕۆژ توندتر ده‌بێت، بۆیه‌كه‌مجار چه‌مكی "پێكدادانی شارستیانییه‌كان" له‌وتارێكدا به‌ناوی بنیادگه‌رایی ئیسلامی و له‌ساڵی ( 1957 ) له‌كۆبوونه‌وه‌یه‌ك دا له‌واشتنگتۆن هێنایه سه‌رزمان. هه‌ر له‌وباریه‌وه له‌ناوه‌ڕاستی ساڵه‌كانی( 1960 ) كێشه‌ی ( ئیسرائیل – فه‌له‌ستین ) بووه بابه‌تێكی گرنگ لای بێرنارد لویس، له‌و ڕووه‌شه‌وه پێی وابووه ده‌بێت په‌یوه‌ندییه‌كانی ( ڕۆژئاوا - ئیسرائیل - توركیا ) به‌هێزبكرێت و ده‌بێته له‌مپه‌رێكیش له‌به‌رامبه‌ر یه‌كێتی سۆڤێتی جاران. ئه‌و هه‌وڵانه‌شی له‌ناوخۆی توركیا ده‌درێن بۆ مۆدێركردن و به‌هێزكردنی به‌هاو چه‌مكه ڕۆژئاوییه‌كان جێگه‌ی بایه‌خن و ئه‌م به‌گرنگ سه‌یركردنه‌ی په‌یوه‌ندی نێوان توركیا و ئیسرائیل له‌لایه‌ن لویسه‌وه وایكردووه ببێته ئه‌ندامی فه‌خری دامه‌زراوه‌ی توێژینه‌وه‌ی توركیا.\nله‌ساڵی ( 1998 ) واترێكی له‌ڕۆژنامه‌ی قودسی عه‌ره‌بی بڵاویكرده‌ووه له‌باری درووست بوونی جه‌نگێك دژ به‌ئه‌مریكا له‌لایه‌ن ئوسامه بنلادنه‌وه. لویس له‌وتاره‌كه‌یدا به‌ناونیشانی " مۆڵه‌تێك بۆ كوشتن "، بیركردنه‌وه‌ی بنلادنی به ئایدۆلۆژیایی كوشتن ده‌چوبهێنێت، جه‌ختی كرده‌وه بنلادن مه‌ترسییه‌كی گه‌وره ده‌بێت بۆ خۆرئاوا. ئه‌م وتاره به‌چاپ گه‌یش و ئه‌مریكا دامه‌زراوه‌ی هه‌وڵگرییه‌كانی له سودان و به‌تایبه‌ت له‌ئه‌فغانسان ده‌سپێكرد. لویس پێی وابوو كۆچی مسوڵمانان بۆ ئه‌وروپا هێرشێكی نوێیه بۆ خۆرئاوا.\nئه‌و ڕه‌خنانه‌ی ئاڕاسته‌ی بۆچوونه‌كانی بێرنارد لویس ده‌كرێن :\nئیدوارد سه‌عید تیوریستی فه‌له‌ستینی – ئه‌مریكی مامۆستا له زانكۆی كۆڵمبیا، له‌دیدارێكدا له‌ته‌ك هه‌فته‌نامه‌ی ئه‌لئه‌هرام بۆچوونی وایه" زانیارییه‌كانی بێرنارد لویس له‌باره‌ی ڕۆهه‌ڵاتی ناوه‌ڕاسته‌وه لایه‌نگریی پێوه‌دیاره نابێت له‌به‌رچاو بگیرێن. هه‌روه‌ها ئێژێت " لویس ( 40 ) ساڵه پێی نه‌خستووه‌ته ڕۆژهه‌ڵاتی ناوه‌ڕاست و وڵاتانی عه‌ره‌بییه‌وه، و ئه‌و زانیاریانه‌ی هه‌یه‌تی له‌باره‌ی توركیاوه‌یه نه‌ك وڵاتانی عه‌ره‌بی.\nخوان كول له‌كتێبه‌كه‌یدا له ساڵی ( 2009 ) هیچ به‌ڵگه‌یه‌كی به‌رجه‌سته‌كراو له‌به‌رده‌ستدا نه‌بووه له‌باره‌ی سه‌رقاڵبوونی ئێران به‌شێوه‌یه‌كی به‌رده‌وام به چه‌كی ئه‌تۆمییه‌وه. كول پێی وایه بۆچوونه‌كانی لویس له بۆچوونه‌كانی ئه‌حمه‌دی نه‌ژادی سه‌رۆك كۆماری پێشووی كۆماری ئیسلامی ئێران سه‌یرتن له‌باری كۆتایی هێنان به‌ئیسرائیل. هه‌روه‌ها پێی وایه بۆچوونه‌كانی لویس نائه‌قڵانی و زیاتر نه‌ژادپه‌رستانه‌یه.\nنوام چۆمسكی له‌باره‌ی بۆچوونه‌كانی بێرنارد لویسه‌وه وه‌ها ئێژێت " لویس ئه‌و به‌ڵگانه له‌ناو ده‌بات كه تایبه‌تن به ڕۆڵی رۆژئاوا له‌دواكه‌تووی ناوچه‌یی ( ڕۆژهه‌ڵاتی ناوه‌ڕاست )". لویس باوه‌ڕی وابوو وڵاتانی ڕۆژهه‌ڵاتی ناوه‌ڕاست و به‌تایبه‌ت جیهانی عه‌ره‌بی و ئیسلامی كلتوور و باوه‌ڕیان هۆكاری دواكه‌وتوویانه نه‌ك وڵاتانی ڕۆژئاوا.\nلویس له‌باری عێراق و توركیاوه كه‌تووه‌ته هه‌ڵه‌وه چ وه‌ك ئه‌وه‌ی توركیا وه‌ك نمونه‌ی ڕۆژهه‌ڵاتی ناوه‌ڕاست سه‌یر بكرێت و ته‌نانه‌ت عێراقی پاس ڕژێمی به‌عس هاوشێوه‌ی توركیای مۆدێرن و ڕوو له ئه‌وروپا و به‌هاكانی ڕۆژئاوا بێت. كه‌چی ئه‌مه بۆ توركیا زۆری نه‌خایاندا كه‌ڕووی له‌ڕۆژهه‌ڵاتی ناوه‌ڕاست و جیهانی عه‌ره‌بی و مه‌سه‌له‌ی فه‌له‌سیت كرده‌وه. هه‌روه‌ها له‌باری عێراقی پاش ڕژێمی به‌عسه‌وه كه عێراقێكی سیكۆلاری مۆدێرن ده‌بێت. كه‌چی له‌ئه‌نجامدا ئه‌و عێراقه وێرانه و پابه‌ند به‌به‌ها ئاینییه‌كان و لانكه‌ی توندڕه‌وه‌كان و دژه ڕۆژئاوای لێكه‌وته‌وه.\nله‌و به‌رهه‌مانه‌ی بێرنارد لویس به‌چاپی گه‌یاندون:\n مێژونووس و ڕۆژهه‌ڵاتناس.\n مامۆستای خانه‌نشین له‌زانكۆی پرینستۆن به‌پسپۆری له‌لێكۆڵینه‌وه‌ی ڕۆژهه‌ڵاتی نزیك.\n به‌ده‌ستهێنانی خه‌ڵاتی ( ئیروینگ كریستۆل )/ له‌دامه‌زراوه‌ی ئه‌مریكان ئنترپرایز ( 2007 ).\n خاوه‌نی بڕوانامه‌ی دكتۆرا.\n خاوه‌نی واژوو له كۆمیته‌ی ئاشتی و ئاسایش له‌ڕۆژهه‌ڵاتی ناوه‌ڕاست.\n ئه‌ندامی میوان ڕاوێژكاری ده‌سته‌ی سیاسه‌تمه‌دارانی به‌رگری له ( 19 – 20 2001 ).\n ڕیشه‌كانی ئیسلامگه‌رایی( 1940 ).\n نامه‌ی عه‌ره‌بی و دیبلۆماسی( 1947 ).\n عه‌ره‌ب له‌مێژوو(1950).\n ده‌ركه‌وتنی توركیای مۆدێرن( 1961 ).\n ئستانبول و شارستانیه‌تی ده‌وڵه‌تی عوسمانی(1963).\n حه‌شاشین:گروپی ڕادیاكاڵ له‌ئیسلام(1967).\n خوێندنه‌وه‌ی كامبریج له‌ئیسلام(1970).\n هه‌ڵچن كتێبی ئیسلام: له‌په‌یامبه‌ر محه‌مه‌ده‌وه تا گرتنی قوسته‌نتینیه(1974).\n مێژوو – ئه‌وه‌ی به‌بیرده‌هێنرێته‌وه، ئه‌وه‌ی به‌دیدده‌هێنرێته‌وه، ئه‌وه‌ی له‌به‌ری ده‌گیرێته‌وه(1975).\n نه‌ژاد و ڕه‌نگ له‌ئیسلام(1979).\n مه‌سیحیه‌كان و جووه‌كان له‌ئیمپۆاتۆری عوسمانی: هه‌لسوكه‌وتی كۆمه‌ڵگه‌ی پلۆرالی(1982).\n یه‌هودیه‌كانی ئیسلام(1984).\n سامییه‌كان و دژه‌سامی(1984).\n ئیسلام له‌په‌یامبه‌ره‌وه تا گرتنی قوسته‌نتینیه(1987).\n زمانی سیاسی ئیسلام(1988).\n ڕه‌چه‌ڵه‌ك و به‌كارهێنانی ڕۆژهه‌ڵاتی ناوه‌ڕاست: لێكۆڵینه‌وه‌ی مێژوویی(1990).\n ئیسلام و ڕۆژئاوا(1993).\n ئیسلام له‌مێژوودا(1993).\n به‌مۆدێرنكردنی ڕۆژه‌ڵاتی ناوه‌ڕاست(1994).\n كه‌لتوره‌كان له‌ململانێدا(1994).\n رٍِۆژهه‌ڵاتی ناوه‌ڕاست: مێژووی 2000ساڵی ڕابردوو(1995).\n داهاتووی ڕۆژهه‌ڵاتی ناوه‌ڕاست(1997).\n ناسنامه‌ی جیاوازه ڕۆهه‌ڵاتی ناوه‌ڕاست(1998).\n مۆزایكی ڕۆژهه‌ڵاتی ناوه‌ڕاست: به‌شێك له‌ژیان، نامه و مێژوو(2000.).\n ده‌نگی ته‌پڵ له‌دووره‌وه: شیعری كلاسیكی عه‌ره‌بی، فارس، توركی، و عبری(2001).\n دۆزینه‌وه‌ی ئه‌وروپا له‌لایه‌ن مسوڵمانه‌كانه‌وه(2001).\n هه‌ڵه له‌كوێدابوو؟ ڕوبه‌ڕوبوونه‌وه‌ی ئیسلام و مۆدێرنه له‌ڕۆژهه‌ڵاتی ناوه‌ڕاست(2002).\n قه‌یرانی ئیسلام: جه‌نگی پیرۆز و تیرۆری ناپیرۆز(2003).\n له‌بابله‌وه تا وه‌رگێڕه‌كان: شیكردنه‌وه‌ی ڕۆژهه‌ڵاتی ناوه‌ڕاست(2004).\n ئیسلام: مه‌زهه‌ب و خه‌ڵكی(2008).\n باوه‌ڕ و هێز: مه‌زهه‌ب و سیاسه‌ت له‌ڕۆژهه‌ڵاتی ناوه‌ڕاست(2010).\n5. In His New Memoir ‘Notes on a Century, Bernard Lewis Still Holds Out Hope for the Muslim World – Tablet Magazine


په‌رله‌مانی عێراق بۆردومانه ئاسـمانیـیه‌كانی توركیا مه‌حكوم ده‌كات\nی مانگی دوازده ١٧, ٢٠٠٧\nپه‌رله‌مانی عێراق ناڕه‌زایی خۆی ده‌ربڕێ به‌رامبه‌ر به هێرشه ئاسـمانیـیه‌كانی توركیا بۆ سه‌ر ناوچه كوردیـیه‌كانی باكوری وڵاته‌كه‌ی و به ده‌ستدرێژیـیه‌كی گه‌وره بۆ سه‌ر سه‌روه‌ری عێراقی ناوزه‌ندكرد.\nڕۆژی دووشه‌ممه په‌رله‌مانتارانی عێراق یاداشتنامه‌یه‌كی ناڕه‌زایـی‌یان ده‌ركرد له‌سه‌ر هێرشه ئاسـمانیـیه‌كانی ڕۆژی یه‌كشه‌ممه‌ی فڕۆكه جه‌نگیـیه‌كانی توركیا بۆ سه‌ر چیای قه‌ندیل.\nتوركیا ده‌ڵێت ئامانجی هێرشـه‌كانی ته‌نها بنكه‌كانی سه‌رهه‌ڵـداوانی پارتی كرێـكارانی كوردسـتان بووه. به‌ڵام كاربه‌ده‌سـتانی كوردی عێراق ده‌ڵێن زیانێـكی گه‌وره به ژماره‌یه‌ك گوند كه‌وتووه و به لایه‌نی كه‌م یه‌ك هاوڵاتی سڤیل كوژراوه. سه‌رهه‌ڵـداوانی كوردیش ده‌ڵێن 5 شه‌ڕكه‌ریان گیانیان له ده‌ستداوه.\nوه‌زیری ده‌ره‌وه‌ی عێراق هۆشـیار زێباری ده‌ڵێت پـێده‌چێت هێرشه ئاسـمانیـیه‌كانی توركیا له‌سه‌ر بنچینه‌ی زانیاری هه‌ڵه بووبێت چونكه زیان به خه‌ڵـكانی سڤیل گه‌یشتووه.\nهۆشـیار زێباری ده‌شڵێت حكومه‌تی عێراق له مه‌ترسـیـیه‌كانی توركیا تێـده‌گات ده‌رباره‌ی بوونی سه‌رهه‌ڵـداوانی په‌كه‌كه له باكوری عێراق. به‌ڵام گوتیشی ئه‌نكه‌ره له هه‌ر هێرشـێـكیدا له ناو عێراق بۆ سه‌ر سه‌رهه‌ڵـداوان ده‌بێت هه‌ماهه‌نگی له‌گه‌ڵ حكومه‌تی به‌غدادا بكات.\nكاربه‌ده‌ستانی ئه‌مریكاش ده‌ڵێن ئه‌وان به‌ر له هێرشه‌كانی ڕۆژی یه‌كشه‌ممه له لایه‌ن توركیاوه ئاگاداركراونه‌ته‌وه.\nسه‌رۆكی له‌شـكری توركیا ژه‌نه‌ڕاڵ یه‌شـار بیوكانێت ده‌ڵێت ئه‌مریكا ڕێـگه‌ی به‌و هێرشـانه داوه و ئاسـمانی باكوری عێراقی بۆ فڕۆكه جه‌نگیـیه‌كانی توركیای كردۆته‌وه. مانگی ڕابردوو ئه‌مریكا به‌ڵێنی به توركیا دابوو له مه‌سه‌له‌ی په‌كه‌كه هاوكاری سیخوڕی بكات.


Friday, 04.12.2019, 6:57\nمیدیا و نووسەری خۆفڕۆش تەنیا ئەگەر بڵێت یان بنووسێت "ئحم" دیارە کە سیخوری بۆ کێ دەکات. میدیای کوردی بەشێوەیەکی گشتی بەتایبەتی لە باشوور میدیای حزب و پارەیە. ئەوی تەنیا بۆ ساتێک بۆ بەعس سەری نەوێ کردبێت، بەرژەوەندیی تایبەتی ویستبێت، بەدوای گیرفان گەرمکردنەوە بووبێت، سیخور و خۆفرۆش و پارەپەرست بووبێت، ئەوا ئەمڕۆ وێنە، ناو و نووسینی لە باسنیوزدا بڵاو دەکرێتەوە!\nباسنیوز، هێشتا لە زەمانی دەقنانوسدا گوزەر دەکات، پێی وایە کە هێشتا نەتەوەی کورد وەک ساڵی شەستەکان، هەفتاکان و هەشتاکان لە دنیا و میدیای جیهانیدا دابڕاوە، ئەوا هەمان ئەو کاتانەیە کە ڕادیۆی پارتی ڕۆژانە لە ساڵی ١٩٧٤دا خستنی فڕۆکەیەکی پەخش دەکرد، ئەگەر بە دڕۆی ئەو ڕادیۆیە بوایە شاخەکانی کوردستان دەبوایە ئێستا بەلای کەمی پاشماوەی چەند هەزار فڕۆکەیەکی تێکشکاوی لێبوایە!\nلە میدیای کڕاودا، لەکڕنۆشبردن و سەرنەوێکردن بەولاوە گەل هیچی دیی فێرنابێت، جا قوڕ بەسەر ئەو میللەتەی کە دەکەوێتە ژێر کارێگەری ئەو جۆرە میدیایە.\nلە ڕۆژئاوای کوردستاندا خەباتێک و تێکۆشانێک بەڕێوەچوو، کە هەر لە سەرەتادا سیما و سروشتی بزوتنەوەکە پێمانی گوت کە ئەو بزوتنەوەیە جیاوازە و لەژێر هەژموون، کلتوور و بیرۆکە و پەروەردەی حزبەکانی باشوور نییە. سەرکەوتنی ئەو جۆرە خەباتە بەوە هەڵناسنگێت کە هەنوکە ئەوان چەندێک لە ڕووی ئابووریەوە دەوڵەمەندن و چەند بیرەنەوتیان لەژێر دەسەڵات دایە، ئەڵبەتە سەرکەوتنیان بە جۆری بەرخوردان، بەرەنگاری بوونەوەی سوپای زەبەلاح، سووربوون لەسەر داوا و مافە ڕەواکان و پێگەی جەماوەریی و بوونی ڕۆحی خۆ بەکەم نەزانین و بڕوای پتەو بە هێز و پێگەی جەماوەریی هەڵدەسەنگێت.\nئەم جۆرە بزوتنەوەیە لە ڕۆژئاوا، ترسی خستۆتە دڵی پارت و سەرانی باشوور، کە گەیشتۆتە ئاستێک هەندێک لە حزبەکانی باشوور بە تایبەتیی پارتی، هەنوکە لە ڕۆژئاوا کۆمەڵێک خەڵکی لەژێر ئاڵای خۆیدا کۆ کردۆتەوە و بەکاریان دەهێنێت، بەتایبەتیی بۆ پێکانی مەبەستەکانی ئەردوغان. جگە لەوەش لە گۆڕەپانی میدیای باشووردا گەلێک کەناڵی تەلەفزیۆنی زەبەلاح دروست بوون کە لەلایەن تورکیاوە بەرێوەدەچن و پارەیانی بۆ هەڵڕشتووە. تورکیا هەر بەوە نەوەستاوە، بەڵکو هەوڵەکانی چڕ کردۆتەوە کە میدیای سەر بە حزبەکانی باشوور بە ڕاستەوخۆ پشتیوانی لە نەهج و بەرنامە و گوتەکانی ئەردوغان بکەن. ئەردوغان، بە بۆنە یان بێ بۆنە، لە میدیا جیهانیەکا و لۆکەڵیەکاندا هەمیشە دوپاتی دەکاتەوە، کە هۆی هێڕشە سەربازیەکانیان بۆ عەفرین و ڕۆژئاوا تەنیا ئەوەیە کە یەپەگە، پەکەکەن و تەنیا ناویان جیاوازە. تورکیا بۆ ئەوە هەوڵدەدا هەموو ئەو میدیایانەی کە لەژێر باڵی ئەوەن، بەتایبەتیی میدیا و نووسەری کورد، هەمان گوتە بڵاو بکەنەوە و پشتیوانی لە ئەردوغان بکەن.\nئەمڕۆ باسنیوز بۆ دەربڕینی نیەت سافی بەرامبەر بە ئەردوغان، بۆ ئاگر خۆشکردن و فیتنەی و ڕەوایی دان بە هێڕشە سەربازییەکانی تورکیا بۆ سەر ڕۆژئاوا و عەفرین بەو جۆرەی خوارەوە باسی یەپەگە دەکات.\nساڵح موسلیم داوایەک ئاراستەی دەسەڵاتدارانی تورکیا دەکات\nهەرمان خالید 11/04/2019 - 14:04 بڵاوکراوەتەوە\nسەرکردەیەکی پارتی یەکێتیی دیموکراتی (پەئەدە)ی باڵی سیاسیی پارتی کرێکارانی کودستان (پەکەکە) داوا داوایەک ئاراستەی دەسەڵاتدارانی تورکیا دەکات. ساڵح موسلیم، بەرپرسی پەیوەندییەکانی دەرەوەی پەیەدە بە (کوردستان 24)ی راگەیاندووە، تورکیا هێزەکانی سووریای دیموکرات (هەسەدە) و هەموو رۆژئاوای کوردستان بە تیرۆریست ناو دەبات. ساڵح مولیم داوا لە دەسەڵاتدارانی تورکیا دەکا تێڕوانینی خۆیان بەرامبەر هەسەدە و رۆژئاوای کوردستان بگۆڕن بۆ ئەوەی دانوستاندن لە نێوانیان دروست بێت. پێشتریش مەزڵوم کۆبانێ، فەرماندەی گشتیی هەسەدە رایگەیاندبوو، دوو مەرجیان هەیە بۆ دانوستاندن لەگەڵ تورکیا، کە بریتین لە؛\n- دەرچوونی هێزەکانی تورکیا لە شاری عەفرین لە رۆژئاوای کوردستان.\n- کۆتاییهێنانی تورکیا بە هەڕەشەکانی لە رۆژئاوای کوردستان و رۆژهەڵاتی سووریا.\nلە کۆتاییدا، دەبێت بگوترێت کە ئەم جۆرە ڕووماڵەکردنە تەنیا لە میدیای ئەردوغان و سیخورەکانی دەبیندرێن و ئەمە کتومت قسەی ئەردوغانە.


لەبەردەم هەلێکی چاک داین\nچۆلی محسین - 19-06-2019 - 1726 جار خوێندراوەتەوە\nبە درێژایی مێژوو کورد نەیزانیوە هەلە زێڕینەکان بقۆزێتەوە. ئەگەر بێین باسی هەموو ئەو هەلان بکەین ئەوان تەواو نابن و لەگەڵ ئەوەی شایەنی پەند لێ وەرگرتنن بەڵام کەمیک مرۆڤی هۆشیاری کوردیش خەفەت بار دەکات. بۆیە نامەوێ باسی بکەم.\nبەڵام ئەوەی لێرەدا شیاوی باسە ئەوەیە ئێمە لەبەردەم هەڵێکی باشداین یان دەکرێ بڵێین دەتوانین هەلی باش دروست بکەین.\nبە لەبەر چاوگرتنی دۆخی ئێستای بەغدا و بوونی سەرۆک کۆمارێک کە رۆڵێکی ئاکتیڤ دەگێڕێ لە پێشهاتانەی کە روودەدەن و بە دیبلۆماسییەتی مام جەلالانە ڕۆڵ دەگێڕێت نەک لەسەر ئاستی ناوخۆ بگرە لەسەر ئاستی نێودەوڵەتیش.\nوە هەروەها بوونی سەرۆک وەزیرێکی وەک عادل عبدالمهدی کە ئاکتی تا ئاستێکی باش بە دڵی کوردە وە زۆریش دژایەتی ئەو هەڵوێستانەی دەکرێت لە نێو هێزە دژە کوردەکانی بەغدا.\nئەوەی گرینگە کورد بیکات چییە ؟\nڕێکخستنی نێو ماڵی کورد بەلاوەنانی بەرژەوەندی حزبی و کەسی لە پێناو دروست کردنی حکومەتێکی بەهێز و خزمەتگوزار. وە هەروەها زوو چارەسەر کردنی کێشە هەڵپەسێردراوەکان لەگەڵ بەغدا. چۆن؟\nهەناردە کردنی ئەو بڕە نەوتەی لە بودجەی عێراق بۆ هەرێم داندراوە و چارەسەرێکی گونجاو بۆ ناوچە کێشە لەسەرەکان و هتد. بەمەش دەبێتە هۆی بەهێز کردنی پێگەی عادل عبدالمهدی و مانەوەی لەسەر حوکم کە بە ڕای زۆر لە چاودێران باشترین عەرەبە بۆ کورد لە بەغدا.\nچونکە پتەوی بناغەی حوکم لە هەولێر کار بەغدا دەکات و بەهەمان شێوەش پتەوی حکومەتی مەرکەزی پشتی هەولێریش قایم دەکا. ئەوە واقعی ئێستایە.\nبەڵام ئەوەی ئێمە دەیڵێین و دەزانین خۆ سیاسییەکانیش دەیزانن بەلام لەبەر نەبوونی نیاز پاکی ( النية صالحة ) هیچی جێ بە جێ ناکرێت و ئەو هەلەش لە قیس دەچێ.. خۆ ئەگەر بیکەن ئەوا باشتر.


خوێندنه‌وه‌یه‌كی كورت بۆ ڕۆمانی خورمای سه‌ر په‌نجه‌كان … سه‌دیق سه‌عید ڕواندزی – Dengekan\nخوێندنه‌وه‌یه‌كی كورت بۆ ڕۆمانی خورمای سه‌ر په‌نجه‌كان … سه‌دیق سه‌عید ڕواندزی\nbySadiq Said Rwandze\tJanuary 28, 2020\tGeneral, Literature\nكۆمه‌ڵناس وزانای ناوداری عێڕاقی(عه‌لی وه‌ردی) له كتێبی وانه‌كانی ژیانمدا، كه بیره‌وه‌رییه‌كانی خۆیه‌تی و تیایدا باسی كۆمه‌لگه‌ی عێڕاقی له سه‌ره‌تاكانی سه‌ده‌ی ڕابردوودا ده‌كات، هه‌روه‌ها له گه‌لێك له كتێبه‌كانی دیكه‌شی، باسی كه‌سییه‌تی تاكی عێراقی ده‌كات و ڕه‌هه‌نده كۆمه‌ڵایه‌تییه‌كانی ده‌رده‌خات.\nبه بڕوای ئه‌و كۆمه‌ڵناسه، تاكی عێڕاقی تاكێكی دووفاقییه وله زۆربه‌ی كاتدا، پره‌نسیپێكی كۆمه‌ڵایه‌تی و مۆڕاڵی جێگیری نییه و هه‌وڵده‌دات له گه‌ڵ هه‌مووبارودۆخێكی سیاسی و كۆمه‌ڵایه‌تی، هه‌موو ده‌سه‌ڵاتێك خۆی بگونجێنێت. له‌م ڕووه‌وه‌ش له كتێبی وانه‌كانی ژیانمدا، نموونه‌ی سه‌رۆكی شاره‌وانی به‌غدا ده‌هێنێته‌وه كه له سه‌رده‌می عوسمانییه‌كاندا چۆن ژیاوه و چه‌ند خزمه‌تی ئه‌وانی كردووه، كه‌چی كاتێ ئینگلیزه‌كان عێڕاق داگیرده‌كه‌ن و عوسمانییه‌كان له به‌غدا وه‌ده‌رده‌نێن، هه‌مان ئه‌و سه‌رۆك شاره‌وانییه چی بۆ ئه‌وان كردبوو،بۆ ئینگلیزه‌كانیش ده‌یكات.\nله كاتێكدا خه‌لافه‌تی عوسمانی ده‌سه‌ڵاتێكی به‌ناو ئیسلامی هه‌بوو. ئه‌و دووفاقییه، بۆته به‌شێك له خه‌سڵه‌تی كۆمه‌ڵایه‌تییانه‌ی تاكی عێڕاقی و وه‌ك دیارده‌یه‌كی كۆمه‌ڵایه‌تی و ده‌روونی لێهاتووه.ئه‌وه‌ی به‌لای ئه‌وه‌وه گرنگه ئه‌وه‌یه،كه چۆن پارێزگاری له بوون و به‌رژه‌وه‌ندی خۆی بكات، هه‌ربۆیه‌شه چۆنی مه‌به‌ست بێت به‌و شێوه‌یه ده‌ژیت، یان له‌گه‌ل هه‌موو بارودۆخێك خۆی ده‌گونجێنێت. كاتێ سه‌رنج له كاره‌كته‌ری(نوح)ی پاڵه‌وانی ڕۆمانی خورمای سه‌رپه‌نجه‌كانیش ده‌ده‌ین، ده‌بینین هه‌مان ئه‌و جۆره‌كه‌سیه‌تییه دووفاقیه‌ی هه‌یه. كه‌له عێڕاق ده‌ژیت مرۆڤێكه و كه ئاواره‌ی ئیسپانیاش ده‌بێت، كه‌سێكی دیكه‌ی سه‌دو هه‌شتا پله جیاوازه له‌وه‌ی له‌گونده‌كه‌ی خۆی، له‌نێو عه‌ره‌به‌كان هه‌یبووه.\nتا ئه‌و ئاسته‌ی گومان بكه‌ین ئه‌و كه‌سه نوح بێت. ڕووداوه‌كانی ئه‌م ڕۆمانه،له گوندی (سوبح) ده‌ست پێ ده‌كات.كه به ناسنامه عه‌ره‌بن. ئه‌م بنه‌ماڵه‌یه،له نه‌وه‌ی موتڵه‌قی باپیره‌گه‌وره‌یانن. نوح، كه ده‌كاته كوڕی موتڵه‌ق و باوكی سه‌لیم، له‌و گونده ده‌ژیت. كچێكی هه‌یه به‌ناوی(ئسته بره‌ق)ئه‌م كچه، نه‌خۆشییه‌ك ده‌گرێت و ڕۆژ به ڕۆژ لاواز ده‌بێت و ڕه‌نگی زه‌رد هه‌ڵده‌گه‌ڕێت.بۆیه ڕۆژێكییان ده‌یباته لای پزیشك له شاری تكریت و به‌رله‌وه‌ی بگه‌نه نۆڕینگه، له سه‌ر شۆسته، شۆفێرێك ده‌ستێك به سمتی كچه‌كه‌ی نوح ده‌كێشێت .\nئه‌م ڕووداوه، ده‌بێته سه‌ره‌تای دروستبوونی شه‌ڕو ئاشووبێك، كه سه‌ره‌نجام هه‌ڤده كه‌سی تیادا ده‌كوژرێن. له ڕوانگه‌ی نوح، ئه‌مه ده‌ستدرێژیی و شكاندنی شكۆی خێڵه‌كی و كه‌سی ئه‌وه. چۆن ده‌بێت كوڕێك ده‌ست له سمتی كچه‌كه‌ی بدات، ئه‌ویش بێ ده‌نگ و بێ هه‌ڵوێست بێت. بۆیه هێرش ده‌كاته سه‌ر كوڕه‌كه و ئازارو ئه‌شكه‌نجه‌یه‌كی زۆری ده‌دات و خه‌ڵتانی خوێنی ده‌كات. دوای ئه‌مه، هێزه‌كانی پۆلیس نوح ده‌گرن و كه‌س و كاره‌كه‌شی كاتێ له ڕێی ئسته برقه‌وه به‌و هه‌واڵه ده‌زانن، ئه‌وه‌نده‌ی تر هه‌ست به شكاندنی خۆیان ده‌كه‌ن. بۆیه بڕیار ده‌ده‌ن هێڕش بكه‌نه سه‌ر پارێزگاری تكریت و نوح ڕزگار بكه‌ن.\nله‌م شه‌ڕو ڕووبه‌ڕووبوونه‌وه‌یه‌دا، هه‌ڤده كه‌س له كه‌س و كارو ناسیاوه‌كانی نوح ده‌كوژرێن و دواجاریش گونده‌كه‌یان چۆڵ ده‌كه‌ن. تائێره، ئێمه له به‌رده‌م نوحێكی عێڕاقی داین، مرۆڤێك كه كه‌سیه‌تییه‌كی خێڵه‌كی، میللی وپه‌تریاكی هه‌یه.مرۆڤێك كه شانازی به شه‌ڕه‌فی خێَڵ و بنه‌ماڵه‌وه ده‌كات و جه‌سته‌ی ژن، وه‌ك هێمای شكۆمه‌ندیی و شه‌ڕه‌ف ده‌بینێت. بۆیه چه‌ند پارێزگاری له‌و جه‌سته‌یه بكات، ئه‌وه‌نده شكۆ و پێگه‌ی جه‌ماوه‌ری خۆی و بنه‌ماڵه‌كه‌ی به سه‌ربه‌رزی ڕاده‌گرێت. نوح ئه‌و ده‌مه‌ی له گونده‌كه‌یدا ده‌ژیت، كه‌سێكه وابه‌سته‌ی داب و نه‌ریتی میللی و خێڵه‌كی، هه‌موو ئه‌و ڕێسایانه پیاده ده‌كات كه خه‌ڵكی گونده‌كه‌ی و بنه‌ماڵه‌كه‌ی پێ ده‌ناسرێنه‌وه.\nبه‌ڵام كاتێ هه‌مان ئه‌و مرۆڤه، واته نوح، ئاواره‌ی هه‌نده‌ران ده‌بێت و له ئیسپانیا ده‌گیرسێته‌وه، ده‌بێته كه‌سیه‌تییه‌كی دیكه‌ی سه‌دو هه‌شتا پله جیاواز له وه‌ی له عێراقدا هه‌یبوو.نوح كاتێ ئاواره‌ی ڕۆژئاوا ده‌بێت،دیسكۆیه‌ك داده‌نێت و گارسۆنه‌كانیشی هه‌موویان له ڕه‌گه‌زی مێن. نوح ده‌بێته مرۆڤێكی دیكه، تا ئه‌و ڕاده‌یه‌ی سه‌لیمی كوڕی شۆك ده‌یگرێت كه چۆن باوكی و كوڕی موتڵه‌قی به ناو و ده‌نگ، به‌م شێوه‌یه گۆڕاوه. نوح كه ته‌نها له به‌ر ئه‌وه‌ی كێشایان به سمتی كچه‌كه‌ی، هه‌ڤده كه‌سی له عێڕاقدا به‌كوشتدا، كه‌چی خۆی له دیسكۆكه‌یدا، ڕۆژانه ده‌ست له سمتی ڕۆساو فاتیمه ده‌دات و چێژ له‌و كرده‌وه‌یه وه‌رده‌گرێت.\nئه‌مه وێرای ئه‌وه‌ی كه مه‌ی ده‌خواته‌وه و له‌یانه‌كه‌یدا، كوڕان و كچان سه‌ما ده‌كه‌ن و ئه‌ویش وه‌ك ئه‌وه‌ی هه‌رگیز ئه‌و كه‌سه نه‌بێت كه له گوندی سوبح داده‌نیشت و چه‌ند وابه‌سته‌ی خێل و بنه‌ماڵه‌كه‌ی بوو. ئه‌مجاره‌یان نوح ده‌بێته كه‌سێكی دیكه‌ی جیاواز كه پشت ده‌كاته داب و نه‌ریتی میللی و خێڵه‌كی بنه‌ماڵه‌كه‌ی . وه‌ك كه‌سێك ڕه‌فتار ده‌كات كه نه ڕۆژێك عه‌ره‌ب بووه، نه موسڵمانیش. به‌ڵكو مرۆڤێكه خۆی له‌گه‌ڵ هه‌موو بارودۆخێك ده‌گونجێنێت.ئه‌زموونی ئه‌و مرۆڤه له ژیاندا پێمان ده‌ڵێت كه زۆرجار مرۆڤه‌كان، ئایین و ناسنامه، خێل و بنه‌ماڵه،شكۆو كه‌سیه‌تی، بۆ هه‌ڵخه‌ڵه‌تاندن و فریودان به‌كاردێنن. نوح ماسكێك ده‌پۆشێت كه له عێڕاقدا، پێویسته و پێی ده‌ناسرێته‌وه، كه‌چی كاتێ ده‌چێته ئیسپانیا، ئه‌و ماسكه فڕێده‌دات و یه‌كێكی ترده‌پۆشێت.\nلێره‌وه‌ش ئه‌و بۆچوونه‌ی عه‌لی وه‌ردی له باره‌ی كه‌سیه‌تی تاكی عێڕاقی، جوانتر به‌رجه‌سته ده‌بێت. خورمای سه‌رپه‌نجه‌كان، ڕۆمانێكی ساده‌یه، وه‌لێ ڕه‌هه‌ندێكی قووڵی كۆمه‌لاِیه‌تی هه‌یه. ڕۆماننووس هونه‌رییانه ڕووداوه‌كانی له نێوان عێراق و ئیسپانیا، مۆنتاژكردوون و به‌یه‌كه‌وه‌ی گرێداوان.\nبه ڕاده‌یه‌ك خوێنه‌ر كه ڕۆمانه‌كه ده‌خوێنێته‌وه، چێژی لێ وه‌رده‌گرێت.ئه‌و ڕۆمانه، نموونه‌یه‌كی دیارو به‌رجه‌سته‌ی، لایه‌نه ده‌روونی و په‌روه‌رده‌ییه‌كانی تاكی عێڕاق ده‌رده‌خات. نموونه‌ی مرۆڤێكمان پیشان ده‌دات، كه‌حه‌ربا ئاسا خۆی له‌گه‌ڵ هه‌موو بارودۆخ و سه‌رده‌مێك ده‌گونجێنێت. مرۆڤێك كه هه‌موو به‌هایه‌كی ئاكاریی و مرۆیی، نیشتمانی و ئایینی، له‌پێناو به‌رژه‌وه‌ندی خۆی له‌ژێر پێ ده‌نێت. مرۆڤێك( وه‌ك ئه‌وه‌ی ئێستاش باوه) ئایینی ئیسلام و موسڵمانیبوون، ده‌كاته ئامرازێك بۆ فریودان و هه‌ڵخه‌ڵه‌تاندن و چه‌واشه‌كاریی، هه‌موو شتێك له پێناو به‌رژه‌وه‌ندی تایبه‌تی و كه‌سی خۆی ده‌كات.\nده‌نا نوح كه به ڕه‌وای نه‌ده‌بینی كه‌سێك ده‌ست له سمتی كچه‌كه‌ی بدات و هه‌ڤده كه‌سی له‌و پێناوه به‌كوشت دا،بۆچی بۆ خۆی به‌ڕه‌وا ده‌بینێت ڕۆژانه ده‌یان جارده‌ست له سمتی ژنان بدات؟مه‌گه‌ر ئه‌مه دووفاقی نییه؟ دواجار سوپاسی وه‌رگێڕی ڕۆمانه‌كه ده‌كه‌م كه جوان ڕۆمانه‌كه‌ی كردووه به‌كوردی. وه‌ك خوێنه‌رێك چه‌ند وه‌رگێڕانێكی ئه‌و وه‌رگێڕه‌م خوێندوونه‌ته‌وه و چێژم لێ وه‌رگرتوون.ئومێدم هه‌یه له داهاتوو ببێته یه‌كێك له وه‌رگێڕه دیاره‌كان.\n*په‌راوێز: ناوی ڕۆمان(خورمای سه‌رپه‌نجه‌كان) نووسینی(محسن ئه‌لره‌ملی) وه‌رگێڕانی(ره‌نجده‌رجه‌بار) بڵاوكراوه‌ی ناوه‌ندی ڕۆشنبیری ڕه‌هه‌ند_سلێمانی 2019.\nPrevious حیزبی بچوك و شۆڕشی گەورە … عەلی مەحمود محەمەد\nNext مەرگی زمان … کامۆ ئاراز\nفەلسەفەی ڕەمەزان و بەڕۆژبوون.. ئاراس سەعید\nتوورەج ئەسڵانی خەڵاتی فێستیڤاڵی ئازادی ئەمەریکای پێشکەش بە خۆڕاگری خەڵکی ڕۆژئاوا کرد\nکورد و سەدەیەک گۆڕانکاری … ئارام ئازاد\nبــه‌فـر …. فه‌رهادئه‌حمه‌دبه‌رزنجی\nهەی لە جەژن! … کەریم سەرکەش\nمانیفێستی ئەدەبی کرێکارانی لەشفرۆش(*) و دیدارێک سەبارەت بەو مانیفێستە.. نووسین و سازدانی: دەیڤد سیلڤەربێرگ


ئه‌ردۆغان به ده‌ستی به‌تاڵ له ئه‌مریکا گه‌ڕایه‌وه - Mehr News Agency\n18 gulanê 2017 - 08:33\nNews Code 10077\nئه‌ردۆغان به ده‌ستی به‌تاڵ له ئه‌مریکا گه‌ڕایه‌وه\nگاردیەن قبووڵ نەکردنی داواکاریی ئەردۆغان سەبارەت بە کوردەکانی سووریای لە لایەن ترامپەوە بەشێک لە گەڵاڵەی هاوبەشی ئەمریکا و ڕووسیا زانی و لە بڕێ هاوکاریی هاوبەشی تری نێوان مسکۆ و واشنتۆن لە ئاستی جیهان هەواڵی دا.\nبە ڕاپۆرتی ئاژانسی هەواڵی مێهر ڕۆژنامەی ئینگلیزی گاردیەن لە وتارێکدا بە ئاماژە بە دیداری ڕەجەب تەیب ئەردۆغان سەرۆک کۆماری ڕووسیا لە گەڵ دۆناڵد ترامپ هاوتا ئەمریکییەکەی نووسی: قبووڵ نەکردنی داواکارییەکان سەبارەت بە کوردەکانی سووریا بەشێک لە گەڵاڵەی ئەمریکا و ڕووسیا بەرانبەر هەڕەشە بەرچاوەکانە.\nئەو ڕۆژنامەیە نووسی: سەرۆک کۆماری تورکیا پاش دیدار لە گەڵ دۆناڵد ترامپ لە کۆشکی سپی ڕواڵەتێکی بوێرانەی لە خۆ نیشان دا و هیچ نیشانەیەک لە ئەوەی کە ناوبراو دەستی خاڵی لە ئەو دیدارە گەڕاوەتەوە نەبینرا.\nئەو ڕۆژنامەیە لە درێژەدا دەنووسێت ئەردۆغان بۆ ئاکام نەگرتن لە ئەو دیدارە دەتوانێت بڕێ کەسی دیکە لەوانە پووتین بە تاوانبار بزانێت.\nلە ئەو وتارەدا هاتووە ترامپ لە شڵەژاوی و خراپ بوونی دۆخی مافی مرۆڤ لە تورکیا لە ساڵی ڕابردوودا چاوپۆشی کرد و باسێکی نەهێنایە ئاراوە و بەس دەس خۆشیی کرد لە تورکیا و جەختی کرد لە سەر باشتر بوونی پێوەندی و درێژەی فرۆشتنی چەک بە ئەو وڵاتە.\nبە گوێرەی ئەم ڕاپۆرتە، لە حاڵێکدا ئەردۆغان داوای ڕاگرتنی هاوکاری و یارمەتییەکانی ئەمریکا بە کوردەکانی سووریای دەکرد، ترامپ ئەو داواکارییەی ڕەت کردەوە و تەنانەت هەڕەشەکانی تورکیا لە سەر ئەوەی کە ئەگەری هەیە بنکەی سەربازی ئیجێرلیک دابخات، کاریگەریی نەکرد.\nهەروەها لە درێژەی ئەو بابەتەدا هاتووە کە ترامپ داواکاریی ئەردۆغان بۆ ڕادەست کردنەوەی فەتحوڵلا گولەنیشی هەر نەبیست و تەنیا وترا کە ئەو پرسە لێک دەدرێتەوە.\nنووسەر لە دریژەدا هۆکاری دەستی خاڵی گەڕانەوەی ئەردۆغان لە دیدار لە گەڵ ترامپی پێوەند دایەوە بە قسەکانی ڕۆژی ڕابردووی پووتین سەرۆک کۆماری ڕووسیا لە پەکین و نووسی: ئەردۆغان خۆیی بەرانبەر بە هەڵوێستی هاوبەشی ئەمریکا و ڕووسیا لە سەر کوردەکانی سووریا بینیەوە.\nدەوترێت پووتین ڕۆژێک پێش لە دیداری ڕەجەب تەیب ئەردۆغان لە گەڵ دۆناڵد ترامپ، سەرەڕای دەربڕینی ناڕەزایەتیی تورکیا لە هاوکاریی ڕووسەکان لە گەڵ کوردەکانی سووریا جەختی کردبوو لە سەر هاوکاری کردن لە گەڵ کوردی سووریا.\nئەو ڕۆژنامەیە دەنووسێت هەڵوێستی هاوبەشی ڕووسیا و ئەمریکا لە پرسی کوردەکانی سووریا لە دیداری هەفتەی ڕابردووی سێرگەی لاڤرۆف وەزیری دەروەی ڕووسیا و تەیلێرسۆن وەزیری دەرەوەی ئەمریکا لە واشنتۆن بڕیاری لە سەر دراوە.\nنووسەر لە سەر ئەو باوەڕەیە سەفەری هەفتەی داهاتووی دۆناڵد ترامپ بۆ ئیسراییل و عەرەبستانی سعوودی و دیدار نەکردن لە تورکیا وەکوو هاوپەیمانی سەرەکیی خۆی لە ناوچەکە نیشان لە پلەی گرنگایەتی ئەردۆغان لە ئەو زنجیرەیە.\nنووسەری ئەم وتارە سەبارەت بە درێژەی هاوکارییەکانی ڕووسیا و ئەمریکا دەنووسێت کە ترامپ سەبارەت بە ناتۆ بەڵێنی داوەتە ڕووسیا و بڕیارە دۆناڵد ترامپ لە دیداری خۆی لە بڕۆکسێل چەندین وڵاتی ئەورووپی لە ئەو پرسە ئاگادار بکاتەوە و راوێژی لە سەر بکەن. هەروەها بە ڕای نووسەر هەڵوێستی ڕووسیا و ئەمریکا لە سەر پرسی کۆریای باکوور زۆر نێزیک بە یەکە.\nهەروەها نووسەر لە سەر ئەو باوەڕەیە کە ئامانجی سەفەری دۆناڵد ترامپ بۆ ئیسراییل و عەرەبستانی سعوودی کردنە ئامانجی ئێران هەم لە ڕێگای سەربازی و هەم ڕێگای نەوتەوەیە.\nبە بڕوای ئەم نووسەرە دۆناڵد ترامپ پاش کۆتایی هاتنی هەڵبژاردنی سەرۆک کۆماری لە ئێران، گوشار دەخاتە سەر ڕووسیا بۆ کەم کردنەوەی پاڵپشتییەکانی لە ئێران.


ANF | سوپای تورک تارومارکرا: ٣٤ داگیرکەر سزادران\nگەریلاکان لە حەفتانین و سێرت گورزی کوشندەیان لە سوپای داگیرکەری تورکدا. گەریلاکان لە ٧ قۆڵەوە لە حەفتانین دەوری داگیرکەرانیان گرت و ٢٢ سەرباز و کۆنترایان سزادرا. گورز لە ٢ هەلیکۆپتەر وەشێنرا و لە سێرتیش ١٢ سەرباز سزادران.\nیه‌كشه‌ممه, 9 Aug 2020, 15:46\nناوەندی راگەیاندن و چاپەمەنی هەپەگە لەبارەی چالاکی گەریلاکانی ڕاگەیەنراوێکی بڵاوکردەوە کە بەم شێوەیەیە:\n٢٢ سەرباز و کۆنترا سزادران، گورز لە سکۆرسکیەک و کۆبرایەک وەشێنرا'\n"هێزەکانمان ٨ی ئاب لە هەرێمی حەفتانینی سەر بە هەرێمەکانی پاراستنی میدیا لە چوارچێوەی هەنگاوی شۆڕشگێری جەنگی حەفتانیندا فورزی کوشندەیان لە سوپای داگیرکەری تورکدا. زانیاری فراوان لەبارەی چالاکی هێزەکانمان لەدژی داگیرکەران بەم شێوەیەیە:\nسوپای داگیرکەری تور، شەوی ٧ی ئاب بە پشتگیری کۆنتراکانی لە دۆڵی پیربوولا دەستی بە هەوڵی داگیرکەری کرد. هێزەکانمان چاودێری یەکینەکانی دوژمنیان کرد و ٨ی ئاب کاتژمیر ٠٧:٣٠ لە نزیکەوە لە داگیرکەرانیاندا. شەڕێکی قوڕس ڕوویدا. هێزەکانمان لە ٧ قۆڵەوە دەوری داگیرکەرانیان گرت و گورزی گەورەیان لە داگیرکەراندا. بە رێبازی بەسەرداگگرتن، هێرش و سویقاست چالاکی ئەنجامدران و ئەو چالاکیە بۆ ئۆپەڕاسیۆنێکی شۆڕشگێری لەدژی داگیرکاری گۆڕا. هەلیکۆپتەری سکۆرسکی و کۆبرا کە بۆ پشتگیری سەربازە داگیرکەرەکان هاتنە ناوچەکە بوونە ئامانجی هێزەکانمان. لە ئەنجامدا گورز لە هەلیکۆپتەری سکۆرسکی و کۆبرا وەشێنرا و هەلیکۆپتەرەکان بە ناچاری پاشەکشێیان کرد. لە ئۆپەڕاسیۆنە شۆڕشگێریەکەی گەریلاکانماندا ٢٢ سەرباز و کۆنترا سزادران و ٨ سەرباز و کۆنتراش برینداربوون.\nژمارەیەکی زۆر سەربازی دوژمن لە لایەن هێزەکانمانەوە کوژران و چوونە سەر تەرمی سەربازانی دوژمن و ٤ جانتای سەربازی و دووربینێکی ڕۆژ و ژمارەیەک کەلوپەلی سەربازی دەستیان بەسەرداگیرا. هێزەکانمان ماوەیەکی زۆر چاودێری تەرمی سەربازانی دوژمنیانکرد و هێزەکانی دوژمن نەیانوێرا بگەڕێنەوە بۆ ناوچەکە. داگیرکەران کە گورزێکی مێژووییان خوارد بە ناوچاری لە گۆرەپانی شەڕ کشانەوە. لەو شەڕەدا هاوڕێمان وارشین کە بە ڕۆحی فەرماندە عەگید هێرشی کردە سەر دوژمن و بە شێوەیەکی فیدایی شەڕێ کرد، تێکەڵ بە کاروانی شەهیدان بوو.\nلە کاتی شەڕدا سوپای داگیرکەر هێرشی کردە سەر ئۆتۆمبێڵی هاوڵاتیانی مەدەنی و باخچەی گوندنشینان.\nبەشەویش فڕۆکە جەنگیەکان بیربوولا و مینینێیان بۆردومان کرد. بۆردومانەکە هیچ زیانێکی بە هێزەکانمان نەگەیاند، بەڵام زیان بەر ڕەز و باخی هاوڵاتیان کەوت.\nهێزەکانمان یەژاستار بەبۆنەی ١٥ی تەباخەوە چالاکیان ئەنجامدا: ١٢ سەرباز سزادران\nلە جوارچێوەی هەنگاوی تۆڵەی شەهید مەدیا ماوا و شەهید رزگار گەڤەردا هێزەکانمان یەژاستار بە بۆنەی ساڵایدی هەنگاوی ١٥ی تەباخ لە ٨ی ئاب کاتژمیر ٠٩:٣٠ لەنێوان گوندی هێشەت و ئوسیانێی ناوچەی بەرواری سێرت لەدژی کاروانێکی سوپای داگیرکەری تورک چالاکی سابۆتاژیان ئەنجامدا. لە چالاکیەکەدا ئۆتۆمبێڵی زرێپۆشی جۆری کۆبرا تێکشکێنرا و ١٢ سەربازی دوژمن سزادران.\nلە بانێ سێ گەریلا شەهید بوون\n٣٠ی ئاب کاتژمێر ١٤:٠٠ لە دەوروبەری چیای گاباری شڕنەخ سوپای داگیرکەری تورک لە نزیک گوندی بانێ دەستی بە ئۆپەڕاسیۆنی داگیرکەری کرد. سوپای داگیرکەری تورک بە فڕۆکەی جەنگی هەریمەکەی بۆردومان کرد و دواتر سەربازەکانی بۆ هەرێمەکە گواستەوە. لە ئۆپەڕاسیۆنەکەدا کە تا ٥ی ئاب بەردەوام بوو، هاورێکانمان ڕۆهات، بروسک و بۆتان شەهید بوون. دواتر زانیاری لەسەر ناسنامەی هاوڕێ شەهیدەکانمان بۆ ڕای گشتی بڵاودەکرێتەوە.\nلە باژێرگان ئۆپەڕاسیۆنی سەربازی\n٢ی ئاب سوپای داگیرکەری تورک لە گۆڕەپانی باژێرگانی ناوچەی گەڤەڕی جۆلەمێرگ دەست بە ئۆپەڕاسیۆن کرد و ٧ی ئاب بێ ئەنجام کۆتایی بە ئۆپەڕاسیۆنەکە هێنرا.\nهەرێمی زاپ بۆردومانکرا\nفڕۆکە جەنگیەکانی سوپای داگیرکەر ٨ی ئاب کاتژمیر ١٢:٠٠ گوندەکانی سیدان، کوروژارۆ و وەرخاڵێ و کاتژمێر ٢١:٣٠ گوندی ساجات زاپی بۆردومان کرد. بۆردومانەکە هیچ زیانێکی بە هێزەکانمان نەگەیاند."


libro بێژەکردن: چۆن libro بە ئیسپانی, ئیتالیایی, لاتینی, کەبوانۆ, ئیسپرانتۆ, تاگالۆگ, گالیسی, ئینتەرلینگوا بێژە بکەن\nچۆن گۆ دەکرێ libro\nبیستراوە: 228K جار\nlibro بێژە کردن بە ئیسپانی [es]\nlibro گۆکردنی بێژە کردن لەلایەن DonQuijote (نێر لە مەکسیکا)\nlibro گۆکردنی بێژە کردن لەلایەن Alius92 (نێر لە مەکسیکا)\nlibro گۆکردنی بێژە کردن لەلایەن camilorosa (نێر لە شیلی)\nlibro گۆکردنی بێژە کردن لەلایەن hfrojas (نێر لە کۆلۆمبیا)\nlibro گۆکردنی بێژە کردن لەلایەن wordfor (مێ لە کۆلۆمبیا)\nlibro گۆکردنی بێژە کردن لەلایەن gmaranca (نێر لە ئەرژەنتین)\nlibro گۆکردنی بێژە کردن لەلایەن loquim (نێر لە ئەرژەنتین)\nlibro گۆکردنی بێژە کردن لەلایەن mareze (نێر لە ئەرژەنتین)\nlibro گۆکردنی بێژە کردن لەلایەن abrill (مێ لە ئەرژەنتین)\nlibro گۆکردنی بێژە کردن لەلایەن tenpao (نێر لە ئیسپانیا)\nlibro گۆکردنی بێژە کردن لەلایەن yelkoastur (نێر لە ئیسپانیا)\nlibro گۆکردنی بێژە کردن لەلایەن estexu (نێر لە ئیسپانیا)\nlibro گۆکردنی بێژە کردن لەلایەن Dakes (نێر لە ئیسپانیا)\nlibro گۆکردنی بێژە کردن لەلایەن mith (نێر لە ئیسپانیا)\nlibro گۆکردنی بێژە کردن لەلایەن BrujaCarter (مێ لە ئیسپانیا)\nlibro گۆکردنی بێژە کردن لەلایەن juniormotta (نێر لە بەڕازیل)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە ئیسپانی\nهاوبەشکردنی بێژەی libro بە ئیسپانی:\nlibro نموونە لە دەستەوشەیەک\n¿Tienes un libro de historia? گۆکردنی بێژە کردن لەلایەن Mauricio1996 (نێر لە کۆلۆمبیا)\n¿Tienes un libro de historia? گۆکردنی بێژە کردن لەلایەن serpentina (مێ لە ئیسپانیا)\nlibro nuevo گۆکردنی بێژە کردن لەلایەن evamu (مێ لە ئیسپانیا)\nEl libro tiene muchas páginas. گۆکردنی بێژە کردن لەلایەن hfrojas (نێر لە کۆلۆمبیا)\nEstoy leyendo este libro گۆکردنی بێژە کردن لەلایەن Dakes (نێر لە ئیسپانیا)\nAcabo de leer el libro de Juan Pablo Villalobos, No voy a pedirle a nadie que me crea. گۆکردنی بێژە کردن لەلایەن Covarrubias (نێر لە ئیسپانیا)\nNo encuentro mejor modo de celebrar ningún libro que leerlo con amor. (Pedro Salinas, Lo que debemos a Don Quijote, 1947) گۆکردنی بێژە کردن لەلایەن Covarrubias (نێر لە ئیسپانیا)\nUn libro abierto es un cerebro que habla;cerrado, un amigo que espera; olvidado, un alma que perdona; destruído, un corazón que llora. (Proverbio hindú) گۆکردنی بێژە کردن لەلایەن Covarrubias (نێر لە ئیسپانیا)\nUn libro abierto es un cerebro que habla;cerrado, un amigo que espera; olvidado, un alma que perdona; destruído, un corazón que llora. (Proverbio hindú) گۆکردنی بێژە کردن لەلایەن ConchitaCastillo (مێ لە ئیسپانیا)\nPara navegar lejos no hay mejor nave que un libro. (Emily Dickinson) گۆکردنی بێژە کردن لەلایەن Covarrubias (نێر لە ئیسپانیا)\n..cuando era pequeño, quería crecer y ser libro. (Amos Oz) گۆکردنی بێژە کردن لەلایەن Covarrubias (نێر لە ئیسپانیا)\nCuando un libro no te gusta hay que dejar de leerlo. (Jorge Luis Borges) گۆکردنی بێژە کردن لەلایەن Covarrubias (نێر لە ئیسپانیا)\nUna tarde de lluvia, con un buen sofá y un buen libro en las manos... گۆکردنی بێژە کردن لەلایەن urso170 (نێر لە کۆستاریکا)\nUna tarde de lluvia, con un buen sofá y un buen libro en las manos... گۆکردنی بێژە کردن لەلایەن Covarrubias (نێر لە ئیسپانیا)\nlibro بێژە کردن بە ئیتالیایی [it]\nlibro گۆکردنی بێژە کردن لەلایەن mafaldastasi (مێ لە ئیتالیا)\nlibro گۆکردنی بێژە کردن لەلایەن sett89 (مێ لە ئیتالیا)\nlibro گۆکردنی بێژە کردن لەلایەن Ale_io (نێر لە ئیتالیا)\nlibro گۆکردنی بێژە کردن لەلایەن DeldiC (نێر لە ئیتالیا)\nlibro گۆکردنی بێژە کردن لەلایەن Zentech (نێر لە ئیتالیا)\nlibro گۆکردنی بێژە کردن لەلایەن parigina85 (مێ لە ئیتالیا)\nlibro گۆکردنی بێژە کردن لەلایەن Villigattone (نێر لە ئیتالیا)\nlibro گۆکردنی بێژە کردن لەلایەن susieandtoto (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە ئیتالیایی\nهاوبەشکردنی بێژەی libro بە ئیتالیایی:\nGli strumenti che ho raccolto in questo libro sono di comprovata efficacia. گۆکردنی بێژە کردن لەلایەن MARGAB (مێ لە ئیتالیا)\nHo rilegato il libro come richiesto. گۆکردنی بێژە کردن لەلایەن shalafi81 (نێر لە ئیتالیا)\nlibro بێژە کردن بە لاتینی [la]\nlibro گۆکردنی بێژە کردن لەلایەن giorgiospizzi (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە لاتینی\nهاوبەشکردنی بێژەی libro بە لاتینی:\nlibro بێژە کردن بە کەبوانۆ [ceb]\nlibro گۆکردنی بێژە کردن لەلایەن chibigrace (مێ لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە کەبوانۆ\nهاوبەشکردنی بێژەی libro بە کەبوانۆ:\nAduna'y lima ka libro nga mi.abot gikan sa Lima, Peru. گۆکردنی بێژە کردن لەلایەن vincerevillain (نێر لە فیلیپین)\nlibro بێژە کردن بە ئیسپرانتۆ [eo]\nlibro گۆکردنی بێژە کردن لەلایەن Vortarulo (نێر لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە ئیسپرانتۆ\nهاوبەشکردنی بێژەی libro بە ئیسپرانتۆ:\nĈi tiu libro ne estas vera. گۆکردنی بێژە کردن لەلایەن sicerabibax (نێر لە فەڕەنسا)\nĈi tiu libro ne estas vera. گۆکردنی بێژە کردن لەلایەن Format (نێر لە ویلایەتە یەکگرتووەکانی ئەمریکا)\nĈu la libro estis utila al vi? گۆکردنی بێژە کردن لەلایەن ps90 (نێر لە بەڕازیل)\nlibro بێژە کردن بە تاگالۆگ [tl]\nlibro گۆکردنی بێژە کردن لەلایەن jKwadrado (نێر لە فیلیپین)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە تاگالۆگ\nهاوبەشکردنی بێژەی libro بە تاگالۆگ:\nlibro بێژە کردن بە گالیسی [gl]\nlibro گۆکردنی بێژە کردن لەلایەن serafinpose (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە گالیسی\nهاوبەشکردنی بێژەی libro بە گالیسی:\nlibro بێژە کردن بە ئینتەرلینگوا [ia]\nlibro گۆکردنی بێژە کردن لەلایەن McDutchie (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی libro بە ئینتەرلینگوا\nهاوبەشکردنی بێژەی libro بە ئینتەرلینگوا:\nlibro بێژە نەکراون لە:\nlibro تۆمارکردنی گۆکردنی libro [an] دەزانن چۆن "libro" بێژە بکەن؟\nlibro تۆمارکردنی گۆکردنی libro [eu] دەزانن چۆن "libro" بێژە بکەن؟\nlibro تۆمارکردنی گۆکردنی libro [ilo] دەزانن چۆن "libro" بێژە بکەن؟\nوشەی: mujer, distribuidos, Colombia, murciélago, chocolate\nداخوازی بێژە کردنی نوێ بێژە کردن بە: ئاراگۆنی ئیتالیایی ئیسپانی ئیسپرانتۆ ئیلۆکۆ ئینتەرلینگوا باسکی تاگالۆگ کەبوانۆ گالیسی لاتینی


%80ـی منداڵانی عێراق رووبه‌رووى توندوتیژیی بوونه‌ته‌وه\n13/2/2019 - 18:21\nیونسێف بەیاننامەیه‌ك له‌سه‌ر دۆخى مندالان لە عێراق بلاوده‌كاته‌وه\nلە بەیاننامەکەدا رێکخراوی یونسێف بۆ کاروباری منداڵان لە عێراق، بەیاننامەیەک بەبۆنەی رۆژی خۆشەویستی 14ـی شوبات، بڵاو دەکاتەوە و تێیدا باس لەوە دەکات، کە زۆرینەی منداڵانی عێراق رووبەڕووی توندوتیژی بوونەتەوە.\nله‌م باره‌وه پیتەر هۆکینز، نوێنەری یونسێف لە عێراق رایگەیاندووە، بەبۆنی رۆژی خۆشەویستی (ڤاڵانتاین) ئاهەنگ بۆ خۆشەویستی دەگێڕن و هیچ کەسێکیش هێندەی منداڵ پێویستیی بە نیشاندانی خۆشەویستی نییە.\nپیتەر هۆکینز هەروەها رایگەیاندووە، لە عێراق، چەند ساڵێکە منداڵان بەشێوەیەک تووشی توندوتیژی بوون، کە کەم وێنە بووە و ئێستاش لەگەڵ تەواوبوونی شەڕەکان، منداڵان لە ماڵ و قوتابخانەکاندا رووبەڕووی توندوتیژی دەبنەوە.\nنوێنەری یونسێف لە عێراق جەختی لەوە کردووەتەوە، کە بەپێی راپرسییەکان، %80ـی منداڵانی عێراق تووشی توندوتیژیی زۆر خراپ بوون و سێ لەسەر یەکی ئەو رێژەیەش تووشی سزای جەستەیی توند لە رووخسار، سەر و گوێیەکان بوون.\nپیتەر هۆکینز بەبۆنەی رۆی ڤاڵانتاینەوە، داوای لە دایک و باوکان و بەرپرسانی عێراقی کردووە ”پێکەوە کۆتایی بە توندوتیژی دژی منداڵان بهێنن“.\nساڵانە رۆژی 14ـی شوبات، وەک رۆژێک بۆ خۆشەویستی لەنیوان عاشقان یاد دەکرێتەوە.


وەزارەتی تەندروستی: تەوژمێكی مەترسیداری كۆرۆنا بەڕێوەیە - تۆڕی میدیایی خەڵک\nوەزارەتی تەندروستی عیراق، هۆشداریی دەدات لەبارەی هاتنەبەری تەوژمێكی نوێی كۆرۆنا كە مەترسیدارترە لەم تەوژمەی ئێستا، ئەمەش دوای ئەوەی ژمارەی تووشبوان بە كۆرۆنا لە وڵاتدا ڕووی لە بەرزبوونەوە كرد.\nبەپێی بەیاننامەیەك كە لەلایەن وەزارەتی تەندروستییەوە بڵاوكرایەوە”تائێستاش ژمارەی تووشبوون ڕووی لە بەرزبوونەوەیە و ژمارەی چاكبوونەوەش لە دابەزیندایە، ئەمەش دەكرێت بەرەو تەوژمێكی زیاتر مەترسیداری پەتاكەمان ببات”.\nهەر لە بەیاننامەكەدا هاتووە”بەردەوامبوونی ڕەوشەكە بەمشێوەیەی ئێستا، دەكرێت ببێتە مایەی داڕمانی ئاستی تەندروستی دامەزراوە تەندروستییەكان، وێڕای ئەوەی تائێستا ڕەوشەكە لەژێر كۆنترۆڵدایە”.\nوەزارەتی تەندروستی عیراق، جارێكی تر داوا لە هاووڵاتیان دەكات، پابەندبن بە ڕێكارەكانی خۆپارێزی، تا ژمارەی تووشبوون ڕوو لە پاشەكشەكردن بكات و ڕێژەی چاكبوونەوە زیاتر ببێت.\nچەند ڕێنماییەک لە شۆفێریدا کە وادەکات زۆر بە لێهاتووی و ئاسودەییەوە لێی بخوڕیت!\n17 نیسان 2021 5.45 pm\nخەڵك بەڕێوەبەری بەڕێوەبەرایەتی خۆپاراستنی تەندرووستی سلێمانی دەڵێت، تاكو ئێستا نزیكەی ٨ هەزار كەس لە سلێمانیدا…


هاوپەیمانی: لەگەڵ دواخستنی هەڵبژاردنەكاندا نین – تۆڕی میدیایی خەڵک\n2018/06/12 - 1:16 PM\nهاوپەیمانی بۆ دیموكراسی‌و دادپەروەری داوا دەكات پێش ئەنجامدانی هەڵبژاردنەكانی هەرێم متمانە بۆ پڕۆسەی هەڵبژاردن بگەڕێندرێتەوە.\nكۆمسیۆنی باڵای سەربەخۆی هەڵبژاردن‌و راپرسی هەرێمی كوردستان دوای بڕیارەكەی سەرۆك وەزیرانی هەرێم، ئامادەكارییەكان بۆ ئەنجامدانی هەڵبژاردنەكانی هەرێم ئەنجام دەدات كە بڕیارە 30ی ئەیلول بەڕێوەبچێت، بەڵام بەپێی زانیارییەكان یەكێتی‌و پارتی لە هەوڵی دواخستنیدان.\nعوسمان عەبدوڵڵا گوڵپی ئەندامی ئەنجومەنی بەڕێوەبردنی هاوپەیمانی بۆ دیموكراسی‌و دادپەروەری بە (خەڵك)ی راگەیاند، دەبێت ئەم هەڵبژاردنەی عێراق متمانەی بۆ بگەڕێتەوەو كارێك بكەین جارێكیتر هەڵبژادنەكان ببنەوە شوێنی هەڵسەنگاندنی حزبەكان‌و لەگەڵ ئەوەشدا نین هەڵبژاردنەكان دوابخرێن، چونكە ئەوە دەبێتە دووەم جار.\nوتیشی “بەدیلی هەڵبژاردن چییە لەم وڵاتە؟ ئەوەی گرنگە دەبێت گرەنتی نەبوونی ساختەكاری بدرێت‌و حزبەكان بەخۆیاندا بچنەوە بۆ ئەوەی سندوقەكانی دەنگدان بكەنە وێستگەی هەڵسەنگاندن بۆ خۆیان‌و ئەو هێزانەشی دەدۆڕێن ئەنجامەكان قبوڵ بكەن”.\nئاماژەی بۆ ئەوەش كرد، بۆ ئەوەی پڕۆسەی هەڵبژاردن لەم وڵاتە پەكی نەكەوێت‌و متمانە بۆ هەڵبژاردن بگەڕێتەوە لەگەڵ دواخستنی هیچ هەڵبژاردنێكدا نین‌و تەمەنناشمان دەكرد پێشتر لەكاتی خۆیدا بكرایە.\nلە ئەگەری دواخستنی هەڵبژاردنەكانی هەرێمی كوردستان، ئەو ئەندامەی هاوپەیمانی ئاشكرایكرد، لە ئەگەری دواخستنی هەڵبژاردنەكاندا لەكاتی خۆیدا هەڵوێستمان دەبێت، چونكە تا ئێستا هیچ هێزێك بە رەسمی بانگەشەی بۆ دواخستنی هەڵبژاردنەكان نەكردووە.\nئەنجامی هەڵبژاردنباشورى كوردستانپارتیسەرەتاهاوپەیمانی بۆ دیموکراسی و دادپەروەری\nتاكو ئێستا حكومەتی نێوخۆیی سلێمانی نەیتوانیوە نرخی بەنزین هەرزان بكات\nوەزیری بەرگری توركیا: ئێران بە ئۆپەراسیۆنی قەندیل قایلە


نووستن لە ھەرزەکاری دا\nنووستن لە ھەرزەکاران: بۆچی ھەرزەکاران زۆر ماندوون؟\nئا/ د. ڕامان سابیر نانەکەلی\nھەرزەکاران بە خراپ ناوزەندکراون کە شەو تاکو درەنگ دەمێنەوە ھەروەھا بەیانیانیش بە گران لە خەو ھەڵدەستن. ئەم شێوازی ھەرڵس و کەوتە لە ڕاستیدا ھۆیەکی جەستەیی لە پشتە.\nکاتژمێری ناوەوەی لەش لە ھەرزەکاران\nھەموو کەسێک کاژمێرێکی ھەیە لە ناوەوەی لەش کە کارگەری ھەیە لەسەر پلەی گەرمی لەش، سوڕی نووستن، حەز بۆ خۆراک، ھەروەھا گۆڕانکاری ھۆڕمۆنی لەش. ئەو پڕۆسە بایۆلۆجی و دەرونیانەی لەش کە بەدوای ئەم کاتژمێرە ناوەکەیەوە دەڕۆن لە ٢٤ کاتژمێر، پیان دەوترێت شێوازی ٢٤ کاژمێری. ئەم شێوازە ٢٤ کاتژمێریە لە پێش تەمەنی ھەرزەکاران ، لە زۆربەی منداڵان وا دەکات بنوون لە کاتژمێر ٨- ٩ی شەو. بەڵام ماوەی ھەرزەکاری ئەم شێوازە ٢٤ کاژمێریە دەگۆڕێت، کاتی خەو ھاتن دوا دەخات زۆربەی جار تاکو ١١ ی شەو یاخود ھەنێک جار درنگرتریش. مانەوە و نەنووستن لە شەودا بۆ ھەر ھۆیەک بێت ئەم شێوازە ٢٤ کاتژمێریە زیاتر تێکدەدات.\nزۆر کەم نووستن\nزۆربەی ھەرزەکاران پێویستیان بە ٩ کاتژمێر نووستن ھەیە بۆ ئەوەی ھۆشدار و ژیر بن لە کاتی ڕۆژدا. کەم نووستن ترسناکە و کاریگەری ھەیە لەسەر تەرکیز و بیر ھەروەھا کێشەی دەرونی و ھەڵس و کەوت.\nدووبارە ڕێک خستنەوەی شێوازی ٢٤ کاتژمێری\nڕێکخستنی ڕووناکی. لە کاتی نووستن پێویستە ڕۆناکی جێگای نووستن کەم بکرێتەوە، ھەروەھا لە بەیانیان لە کاتی لەخەو ھەڵسان دەبێت ھەرزەکاران بدرێت بە ڕۆناکی بە شەوق و ڕوون. ئەم خاڵە ساددەیە یارمەتی ھەرزەکاران دەدات بۆ نیشانە بدات بە مێشک کە کەی کاتی نووستنە و کەی کاتی ھەڵسانە.\nخوو گرتن بە خشتەیەک. پێویستە ھەرزەکاران ھانبدرێن بۆ چوونە ناو جێگا و ھەڵسان لە خەو لە یەک کاتدا ھەموو ڕۆژێک، نەک ڕۆژێک زوو بخەوێت ڕۆژێکیش درەنگ جا بە ڕۆژانی دەوام بێت یاخود پشوو، چونکە زۆرێک لە خەڵکی نەک تەنھا ھەرزەکاران لە ڕۆژانی پشوو خشتەی نووستنیان تێکدەچێت.\nپێویستە پشەخەوی درێژ قەدەغە بکرێت. ئەگەر ھەرزەکارێک زۆر ھەستی بە خەواڵویی کرد دوای قوتابخانە ئاسایی پشەخەوێکی ٣٠ خوولەکی بکات، بەڵام زۆر نووستن لە کاتی ڕۆژدا دەبێتە ھۆی گران چوونە خەو لە کاتی شەودا.\nدەبێت ھەرزەکاران ھانبدرێن بۆ کردنی گەرماوێکی گەرم پێش چوونە ناو جێگا، ھەروەھا شتێکی ھێمن کەرەوە وەک کتابێک پێویستە لە کاتی چوونە ناو جێگا. دەبێتە ھەرزەکار بە دووربێت لە دەنگی مۆسیقا و گەمەی ڤیدیۆیی "ئەتاری" و تەلەفۆن و ئینتەرنێت پێش نیو کاتژمێر لە کاتی چوونە ناو جێگای نووستن. نابێت لە ژووری ھەرزەکار تەلەفیزیۆن ھەبێت یاخود ئەگەر ھەشبێت نابێت پێبکرێت لە شەودا.درووخستەنەوەی شتی تر کە دەبێتە ھۆی دروستکردنی دەنگ و ھەڵا.\n2089 جار خوێندراوه‌ته‌وه


داهاتووی عێراق لە ئاوێنەی شەڕی ئێستای مووسڵه‌وه\nنەبەرد لەسەر هێنانه‌ده‌ری مووسڵ لە ده‌ست هێزەکانی “دەوڵەتی ئیسلامیی” ناسراو بە “داعش” درێژەی هەیە. ڕاپۆرتەکان باس لەوە دەکەن کە هێشتا بەشێکی زۆر لە ڕۆژهەڵاتی مووسڵ به‌ده‌ست داعشه‌وه‌یه. لە هەمانحاڵدا داعش هێز و چەکوچۆڵێکی زۆری لە بەشی ڕۆژئاوای شارەکە دامەزراندووە. دیاردەکان ده‌ریده‌خه‌ن کە شەڕی مووسڵ بەپێچەوانەی به‌راوردی خۆشبینانەی سەرەتاكان، درێژماوە دەبێت. ئاماره بڵاوکراوەكانیش باس لەوە دەکه‌ن کە ١٠٧ هەزار کەس لە جەمعییەتی ئەمشارە ڕایانكردووه. زیاتر لە میلیۆنێک کەس لەنێوان ئاگری هەردوو به‌ره‌دا گیریان خواردووە و مەترسیی سەرهەڵدانی کارەساتێکی مرۆیی لە چەشنی ئەوەیكه لە شاری حەڵەبی سوورییەدا ڕوویدا، هەڕەشە لە خەڵکی ئەمشارەش دەکات. ئەگەر داعش لە خەڵکی بێدیفاع وەک قەڵغانی مرۆیی کەڵک وەردەگرێت، لە تەقەی هێزەکانی دەوڵەتی عێراق و هێزی ئاسمانیی هاوپەیمانانیشدا، ڕۆژانە دەیان کەس لە خەڵکی ئاسایی دەبنە قوربانی. هەواڵنێریی ڕۆیتێرز لەم دواییانەدا لە زمان کاربەدەستانی بەڕێوەبەری ئەم جه‌نگه‌وه ڕاپۆرتێکی بڵاو کردەوە کە گەلێک خاڵی جێی سه‌رنجی تێدایە. لەم ڕاپۆرتەدا هاتووە کە: “کۆماری ئیسلامیی ئێران، دەوڵەتی عێراقی ناچار کردووە كه بەپێچەوانەی تەرحی سەرەتا کە تەوافوقی هێزەکانی هاوپه‌یمانیی دژی داعشیشی لەسەربوو، ڕازیی بێت بەوەیكه تەرحێکی دیكه بۆ نەبەردی موسڵ بگرێته‌به‌ر. ئامانجه ستراتێژێكه تازه‌كه ئەوەیە کە بەر بە پاشەکشەی هێزەکانی داعش بۆ سوورییە بگیرێت. بە پێی ئەم ڕاپۆرتەی ڕۆیتێرز، ئیستراتیژی یەکەم ئەوە بوو کە مووسڵ لە شێوەی “ناڵه ئەسپ” تەنها لە ٣ لاوە گەمارۆ بدرێت و مەسیری چوارەم لە ڕۆژئاوای شارەکە بۆ پاشەکشەی هێزەکانی داعش کراوە بێت. لە حاڵێکدا کە تاكه مەسیری دەرچوون لەوشارە داخراوە، به‌هەزاران کەس لە چەکدارانی داعش، هیچ ڕێگایەکیان نییە بێجگە لەوەیکە هه‌تا دواساتەکان بجه‌نگن. “کاتێک دوژمنەکەت بخەیتە سووچێك و ڕێگای هەڵاتنی لێ بگری، ئەو ناچارە هه‌تا کۆتایی بجه‌نگێت”.\nبەڵام لەپاڵ درێژماوەبوونی ئەم جه‌نگه‌دا، کوژرانی هه‌ر ڕۆژەی خەڵکی بێدیفاع و ئاوارە بوونی سەدان هەزار کەس، ئەویش لە وەرزی زستاندا، نیگەرانییەکی واقعیتریش لە ئارادایە کە ئەویش ئەوەیە دوای گیرانەوەی شارەکە، هێزە سەرکەوتووەکان لەگەڵ یەکتر و به‌تایبه‌ت لەگەڵ خەڵکدا چۆن مامه‌ڵه دەکەن؟ میلیشیای شیعە کە پێشینەیەکی دوورودرێژی لە جەنایەت و ئینسان کووشتندا هەیە و یەکێک لە هۆکارەکانی خەڵتانی خوێنبوونی عێراقە، لایەنێکی نیگەرانییەکانە. میلیشیای عەشایەری سوننه‌ش کە لە شەڕ لەگەڵ داعشدا بەشدارن، لەنێو خۆیاندا تووشی تەفرەقە و چەند دەستەیین و لەسەر حاکمییەتی داهاتووی موسڵ و کۆنتڕۆڵی چاڵە نەوتەکانی ئەم ناوچەیە لە ئێستاوە بۆ یەکتر خەت و نیشان دەکێشن.\nعەلی عەلاق، نوێنەری مەجلیس و یەکێک لە کەسانی نزیک لە حەیدەر عەبادی، سەرۆکوەزیرانی عێراق دەڵێ: “دوای گرتنه‌وه‌ی شاری موسڵ دابەشکرانی ناوچە جۆراوجۆرەکانی پارێزگای نەینەوا لەنێو ڕەوتە سوننه‌كانی ئەمشارەدا بەڕادەیەک قووڵ دەبێتەوە کە ڕەنگە کار بگاتە شەڕی چەکداری. “ئەو لەمبارەوه بە ڕۆژانامەی ئەلحەیاتی وتووە : “ڕەنگە ئاستی ئەو تێکهەڵچوونانەی لە سەلاحەددیندا ڕوودەدەن باقی ناوچەکانی دیکەش بگرێتەوە، لەحاڵێکدا کە ڕقابەتی تووندی ئابووریی و دارایی و سیاسیی بۆ دەستبەسەرداگرتنی دەسەڵاتیش دەبیندرێت”.\nئایا دەوڵەتی عێراق قبووڵی دەکات کە هێزەکانی هەرێمی کوردستان لەو ناوچە جێناكۆكهانه‌دا کە هێزی پێشمه‌رگه‌ی هه‌رێم کۆنتڕۆڵی کردوون، بمێننەوە و ئەگەر قبووڵی نەکرد، چ کاردانەوەیەکی دەبێت؟ ڕاستییەکی تاڵی دیكه‌ش لەم بوارەدا هەیە. ئه‌ویش ئه‌وه‌یه كه دەوڵەتانی ئێران و تورکییە هەرکامەو بەرژەوەندی خۆی لە عێراقدا هەیە و بۆ پاراستنیان ئامرازه‌كه‌شیان فەراهەم کردووە. ئەوان دەتوانن هەر کات كه بیانهەوێ، ئاگری شەڕێکی فیرقەیی و مەزهەبیی لە گۆشەیەکی عێراق لەوانە لە پارێزگای کەرکووک بەرپا بکەن و بەشێک لە خەڵکی ئه‌و ناوچه‌یه به‌رده‌نه گیانی یه‌كتر. ئەساسەن ئەم بارودۆخە واقعییه و ئارایشی هێزە دەرگیرەکان لە بەرەکانی ئەم شەڕەدا، لەپاڵ خۆڕاگریی سەرسەختانەی داعشدا، ئەستاندنەوەی شاری مووسڵی دژوارتر کردووە.\nلەگەڵ ئەمانەدا هەمووان دەڵێن کە داعش تەنانەت دوای ئەوەیکە سەرزەمین و شارەکانی ژێر کۆنتڕۆڵیشی لەدەست دەدات، له‌به‌ر هۆكاری عەینیی، لە عێراق ڕیشەکێش نابێت. گەلێک لە خۆیان دەپرسن داعش چۆن تاڕادەیەک بە هاسانیی شار و ناوچە سوننه‌نشینەکانی عێراقی کۆنتڕۆڵ کرد و ئەمڕۆ بەم شێوەیە بەتوندیی لەژێر ئەو هەموو گوشارە جەنگییەدا شەڕ بۆ پاراستنیان دەکات؟ سەرەڕای ئەوەیکە بەغداشی به‌ده‌سته‌وه نییە، هەموو ڕۆژێک بە هاسانیی گیانی دەیان کەس لە خەڵکی ئەمشارە دەستێنێ؟ چ شتێک ئازاردەرتر لەوەیه کە خەڵکی سوننه‌مەزهەب ناچار بن لەترسی میلیشیای شیعە پەنا بۆ داعش بەرن و لەبەغدا، شانه و ڕێكخستنه‌كانی داعش لە ناو شاردا، لەپاڵ خەڵکی سوننه‌دا درێژە بە ژیان و چالاکییەکانیان بدەن؟\nوه‌ڵام به گشت ئەم پرسیارانە گرێدراوی ئه‌م فاكته‌رانه‌یه كه : هه‌تا کاتێک کە لە عێراقدا دەوڵەتێکی مەزهەبیی لەسەر کارە، هه‌تا کاتێک کە دابەشبوونی دەسەڵات لەسەر بنه‌مای تەوافوقی ناسەقامگیری لەسەرەوە، لەنێوان پێکهاتە نەتەوەیی و مەزهەبییه‌كان و هه‌روه‌ها حیزبیەکاندا بكرێت، وڵاتێک بەناوی عێراق، بەداخەوە ڕووی ئارامی بەخۆیەوە نابینێت. لە ماوەی دوو ساڵی ڕابردوودا، بەشێک لە خەڵک کە لە مەیدانی “تەحریر”ی بەغدا کۆدەبوونەوە و درووشمی ئه‌وه‌یان ده‌وته‌وه كه: “ئێمە دەوڵەتی مەزهەبیمان ناوێ”، بوونە تروسکەی هیوایەک بۆ ڕزگاربوون لەم بارودۆخە کارەساتبارەی ئێستا. ئەگەرچی نەبوونی یەکگرتوویی و ڕێبەرییەکی وشیار، ڕێگه‌ی به‌وه نەدا کە ئەم بزووتنەوەیە بە ئامانجەکانی بگات و بەکردەوە بووه ئامرازی تەسوییە حساباتی نیوخۆی ئەحزابی شیعە، بەڵام به گشت ئەمانەشه‌وه، ڕێگای ڕزگاربوونی پێشاندا. نە درێژەی سوڵتەی ئەحزابی شیعە، نە سوڵەتی ئەحزاب و ڕەوتە سوننه‌كان، نە دابەشبوونی دەسەڵات لەسەر بنه‌مای تەوافوقی نێوان ئەحزاب و ڕەوتەکانی مەوجود، ئه‌مانه هیچکامیان نەک هەر ئاسایش ناخه‌نه ناو ئەم وڵاتە، بەڵکوو تەنانەت ئەگەر ئارامییەکی کاتیش بێته‌دی، گەرای شەڕێکی خوێناویتری دیکەی لە ناخدا تێدا شکڵ دەگرێت.


ئەرسەلان چەلەبی سیانەی... - قەڵەم\nبەكورتی لەبارەی هەر یەك لە بەرهەمەكانییەوە: ١. شین (نۆڤلێت): ئەو نۆڤلێتە لە نۆزدە بەش پێک هاتووە و ژمارەبەندییەکان پێشنیاری نووسەری کتێبەکەیە و خوێنەر لە هەر جێگایەک حەزی کرد دەتوانێ دەست بکات بە خوێندنەوەی، چ لە کۆتاییەوە بێ بۆ سەرەتا، یا لە ناوەندەوە دەست بکا بە خوێندنەوەی، هیچ فەرقێکی نییە. ئەم نۆڤڵێتە شێوازێكی جیاوازی گرتۆتە بەر بۆ هونەری گێڕانەوەكەی، كە دەشێت لادان بێت لە فۆڕم و گێڕانەوەی ڕۆمان و چیڕۆكی كوردی. زیاتر خۆی هونەری گێڕانەوەیەك دەدات كە لە هونەری گێڕانەوەی چیڕۆك و ڕۆمانی كوردیدا نامۆیە. ٢. شینەپەڕ (شیعری نوێ) یەک شیعری درێژ ٣. شین‌هەڵات سیانەی شین سێ کتێبی سەربەخۆ و لە هەمان کاتدا تەواوکەری یەکن و لە پەیوەندی لەگەڵ یەکدی دان. واتە سەر بە فەزا و دەلالەتی شیعرییەتی یەكترین و یەكدی تەواو دەكەن. شین هەڵات بە فۆڕمی"نۆڤلێتە-شیعر" وەک درێژەی نۆڤلێتی شین لە ساڵی ٢٠٢١ دا چاپ و بڵاو دەبێتەوە. ئەوەی وەك سەرنج دەمێنێتەوە، ئەرسەلان چەلەبی ماوەی چەند ساڵێكە لە وڵاتی دانیمارك نیشتەجێیە و هەر لەو ماوەیەی ڕابردووشدا چەند شیعرێكی بە زمانی ئینگلیزی وفەڕەنسی بڵاوبۆتەوە. ئەوە جگە لەوەی فایلێکی تایبەتی لە یەکێک لە بڵاوکراوەکانی دانیمارکی، بە زمانی دانیماركی بڵاوكردۆتەوە. بەمزووانەیش كۆمەڵە شیعرێكی بە زمانی فارسیی لە باشترین دەزگەكان بڵاودەبێتەوە.


پـۆلیسی عێراقی و گه‌واهیده‌ران ده‌ڵێن له هێرشـێـكی ئه‌مریكایـیدا له به‌غدا 10 هاوڵاتی سڤیل كوژراون\nپـۆلیسی عێراقی و گه‌واهیده‌ران ده‌ڵـێن له میانه‌ی كرده‌یه‌كی له‌شـكری هێزه‌كانی ئه‌مریكایی بۆ سه‌ر خانوو به‌ره‌یه‌ك له گه‌ڕه‌كێـكی زۆرینه سوننه‌نشێن له باشوری به‌غدای پایته‌خت 10 هاوڵاتی سـڤیلی عێراقی كوژراون و هه‌روه‌ها ژماره‌یه‌كیش برینداربوون.\nهاوكات به‌رپـرسـانی پـۆلیسی عێراقی ده‌ڵێن دوابه‌دوای هێرشـێـكی هه‌لیكۆپـته‌ره‌كانی ئه‌مریكایی به‌ره‌به‌یانی ڕۆژی هه‌ینی له ناوچه‌یه‌كی شیعه‌نشین ژماره‌یه‌كی نه‌زانراو ده‌ستگیركرا.\nتا ئێسـتا هیچ تێـبیـنی‌یه‌كه‌ی ده‌سته‌به‌جێ له‌و باره‌یه‌وه له‌لایه‌ن له‌شـكری ئه‌مریكایـی‌یه‌وه ڕانه‌گه‌یندراوه.\nهه‌ر له عێراق و له پـێشـهاته‌یه‌كی دیكه‌دا نوری ئه‌لمالیكی سه‌رۆك وه‌زیری عێراقی ده‌ڵـێت پـێشـنیازی ئه‌نجومه‌نی سیناتۆرانی ئه‌مریكایی ئه‌وه‌ی داوای كه‌مكردنه‌وه‌ی ده‌سه‌ڵاتی حكومه‌تی ناوه‌ندی عێراقی ده‌كات زیان به‌و وڵاته ده‌گه‌یه‌نێت.\nله لایه‌كی تره‌وه له‌شـكری ئه‌مریكایی هه‌واڵی كوژرانی ڕابه‌رێـكی باڵای تۆڕی ئه‌لقاعیده‌ی له میانه‌ی هه‌ڵمه‌تێـكی له‌شـكریدا ڕاگه‌یاند.\nله‌و باره‌یه‌وه ئه‌فسه‌ری له‌شـكری ئه‌مریكایی پایه به‌رز جۆزێف ئه‌نده‌رسن گوتی ئه‌بو ئوسامه ئه‌تونسی ڕابه‌ری تۆڕی ناوبراو كوژراوه، گوتیشی ڕه‌نگه بـبوایه‌ته جێـگره‌وه‌ی ئه‌بو ئه‌یوب ئه‌لمیسری ڕابه‌ری هه‌نووكه‌ی ئه‌لقاعیده له عێراق.


لیژنەکانی فەلەستینی گەشتنە مۆسکۆ\nلیژنەکانی فەلەستینی گەشتنە مۆسکۆ\nبه رواری داگرتن : 2019-02-11 09:24\nقودس - لیژنەکانی ١٠ گروپی فەلەستینی بۆ کۆنفێرانسێک کە بڕیارە ئەمڕۆ ئەنجام بدرێت، گەشتنە مۆسکۆی وڵاتی ڕووسیا.\nلیژنەکانی ١٠ گروپی فەلەستینی بۆ بەژداربوون لە کۆنفەرانسێک لە لایەن پەیمانگەی لێکۆلینەوەکانی ڕۆژئاوا سەر بە وەزارەتی دەرەوەی ڕووسیا ئامادە کراوە، گەشتنە شاری مۆسکۆی پایتەختی وڵاتی ڕووسیا.\nکۆنفەرانسەکە دوو ڕۆژ بەردەوام دەبێت و گروپەکانی فەلەستینی بۆ وەرگرتنی تێڕوانین بۆ چارەسەری کێشەکان گفتوگۆ دەکەن.\nباس لەوە کرا، موسی ابو مرزوق و حسام بدران ئەندامانی بەشی سیاسیی بزووتنەوەی خۆراگیری ئیسلامی (حماس) و اعزام الاحمد و روحی فتوح ئەندامانی ئەنجومەنی ناوەندی بزووتنەوە الفتح بەژداری کۆنفەرانسەکە دەبن.\nئەلێکساندێر شومیلین کە یەکێک لە لێکۆلینەرانی پەیمانگەی ئەوڕوپایە باسی لەوە کرد، بەردەوام بوونی پەیوەندییەکان لەگەڵ ڕووسیا سوودی بۆ حماس هەیە.\nهەروەها شومیلین باسی لەوە کرد، مۆسکۆ یەکێک لەو چەند وڵاتانەیە کە پەیوەندییەکانی لەگەڵ حماس هەیە، ڕووسیا یەکێک لەو وڵاتانەیە کە کاریگەری لە ڕۆژهەڵاتی ناوەڕاست هەیە و بۆ دروست کردنی هاوسەنگیی ڕەوشی ئەمریکا کە پشتگیری لە ڕژێمی داگیرکەر دەکات، ڕۆڵی ڕووسیا گرنگە.\nشومیلین ئاماژەی بەوەش کرد، ڕووسیا حماسی وەکو "ڕێکخراوی تیرۆری" قبول ناکات و وەکو بەشێکی گرنگ لە سیاسەتی فەلەستین و گەڵی فەلەستین دەبینێت. (İLKHA)\nبليته كان فەلەستین مۆسکۆ کۆنفەرانس\nژمارەی قوربانیەکانی تەقینەوەی سەریلاکا گەشتە ١٦٠\nلە سڕیلانکا لە ٣ کەلیسا و ٣ هۆتێل تەقیەنەوە ڕووی دا، لە ئەنجامی تەقینەوەکەدا نزیکەی ١٦٠ کەس گیانیان لە دەست دا و ٤٠٠ کەسیش بریندار بوون.\nگەڵی میسڕ بۆ کاتی دەسهەڵاتداری سیسیی کودەتاچی دەنگ دەدەن\nگەڵی میسڕ بۆ گۆڕینی دەستوور سەبارەت بە درێژ کردنی دەسهەڵاتداری عبدالفتاح سیسیی کودەتاچی تا ساڵی ٢٠٣٠ دەنگیان دا.\nلە سڕیلانکا لە ٣ کەلیسا و ٣ هۆتێل تەقیەنەوە: ٥٢ قوربانی ٢٨٣ بریندار\nلە سڕیلانکا لە ٣ کەلیسا و ٣ هۆتێل تەقیەنەوە ڕووی دا، لە ئەنجامی تەقینەوەکەدا لایەنی کەم ٥٢ کەس گیانیان لە دەست دا و ٢٨٣ کەسیش بریندار بوون.\nوەقفی خۆشەویستانی پێغەمبەر سەبارەت بە شەوی بەرائەت پەیامێکی بڵاو کردوە\nوەقفی خۆشەویستانی پێغەمبەر (ئەڤیندارێن پێغەمبەر) بەهۆی شەوی بەرائەت (نیوەی شەعبان) کە ئەمشەوە پەیامێکی نووسراوی بڵاو کردەوە.


رۆژی قودس پەیامی دڵخۆشکەری بۆ خەڵکی فەلەستین هەیە - Mehr News Agency\nAP ١٤٠١ Ordibehesht ٩ ٠٧:٢١\nNews Code 41738\nپێش نوێژی هەینی مەریوان:\nرۆژی قودس پەیامی دڵخۆشکەری بۆ خەڵکی فەلەستین هەیە\nپێش نوێژی هەینی مەریوان سەبارەت بە گرینگایەتی رۆژی قودس وتی: ئەم رۆژە پیرۆزە پەیامی دڵخۆشکەری بۆ خەڵکی فەلەستین هەیە.\nئاژانسی هەواڵی مێهر، بەشی نێو دەوڵەتی: مامۆستا مستەفا شیرزادی لە وتووێژ لە گەڵ هەواڵنێری مێهر، سەبارەت بە گرینگایەتی رۆژی قودس وتی: بابەتی قودس لە روانگەی ئینسانی ئیماندارەوە بابەتێکی پیرۆزە چونکوو رووگە و قیبلەی موسوڵمانان بووە.\nئەو وێڕای ئاماژە بەوەی خودا لە قورئاندا وەکوو شوێنێکی پیرۆز ئاماژە بە بەیتولموقەدەس دەکات، رایگەیاند: پێغەمبەریش دەفەرمێت نوێژکردن لەم شوێنە لە گەڵ دیکەی شوێنەکان جیاوازی زۆری هەیە.\nپێش نوێژی هەینی مەریوان هەروەها وتی: هەموو موسوڵمان و ئینسانێکی ئازادیخواز ئەرکی لە سەرە پشتیوانی مەزڵۆمان و دوژمنی زاڵم بێت و کاتێ موسوڵمانان لە دواهەمین رۆژی هەینی مانگی ڕەمەزان هاوار ئەکەن بۆ فەلەستین، دوو پەیامیان بۆ زاڵمان و مەزلۆمان هەیە.\nئەو روونی کردەوە: پەیامی ئەوان بۆ مەزڵۆمان ئەوەیە کە نەترسن و بزانن پشتیوانیان هەیە و ئەمەش پەیامێکی گەورە و دڵخۆشکەرە بۆ فەلەستینییەکانە کە هەموو رۆژێ ئاوارە ئەکرێن و ماڵ و سامانیان داگیر دەکرێت.\nماموستا شێرزادی هەروەها سەبارەت بە پەیامی رۆژی قودس بۆ زاڵمانیش، وتی: پەیامی خۆپیشاندەران بۆ زاڵمان ئەوەیە کە ئێمە دوژمنی تۆین و تۆڵەت لێ دەکەینەوە و تۆ خوێن مژ و داگیرکەری و دەبێ بزانی خەڵکی فەلەستین بە تەنیا نین.\nناوبراو داکۆکی کرد: هەموو ئینسانی ئازادیخواز دەبێ لەم رۆژەدا نەفرەتی خۆیان بۆ ئەو رژیمە داگیرکەرە بنێرن.\nهەروەها لە کۆتاییشدا داکۆکی کرد وڵاتانی دیکە کە بە ناو ئیسلامین لە گەڵ رژیمی داگیرکەری زایۆنیستیدا هاوکارن و لە سەر ئەم بابەتە هەستیار نین بەڵام لە ئێران بانگی پشتیوانی هەڵئەدرێت و هەموو ساڵێ لەم رۆژەدا رادەگەینرێت کە ئێمە دوژمنی ئێوەین و لە گەڵ ئێوە نابینە هاوپەیمان.


ماڵی تارمایی - قەڵەم\nتاریخ ایجاد در دوشنبه, 10 آبان 1395 13:58\nهەر کاتێک لە خەو هەڵستابای دەرگایەک پێوەدەدرا. لە ژوورێکەوە بۆ ژوورێکی دیکە، دەست لە نێو دەستی یەکتریدا، ئێرەو ئەوێیان دەپشکنی ژن و پیاوێکی تارمایی ئاسا.\n" لێرەمان بەجێ هێشت" ژنەکەیان وتی. و پیاوە لێی زیاد کرد "ئێرەش ڕێی تێدەچێت!" ژنە لە بەرخۆیەوە وتی: "لە قاتی سەرەوە بوو." پیاوەکە بە ئەسپایی گووتی "لە حەسارەکە بوو."، "بە بێدەنگی دەنا وەخەبەریان دێنین."\nدیارە لە بەر ئەوە نیە کە ئێوە ئێمەتان وەخەبەر هێنا. ئای، نا "ئەوان ئەوە بەدوایدا دەگەڕێن، پەردەکە لا دەدەن، "لەوانەیە دڵنیا بی، لاپەڕێک یان دوودانەی لێ خوێندبێتەوە." هەروەها ئێستا دڵنیا بی لەوەی دۆزیبێتیانەوە و نووکی قەلەمەکەیان لە سەر قەراغی پەڕەکە ڕاگرتبێت و هەوڵی خوێندنەوەیان دابێت، بەڵام پاشان لە خوێندنەوە ماندوو بوو بن و هەستابن بە ماڵەکەدا گەڕابن و ماڵەکایان بەدەرگای لە سەرپشتەوە بە چۆلی دیبێ. تەنیا گمەی کۆترەکانی دارستان و دەنگی خەرمان کووتەکەی کێڵگەکە دەهات. "لە بەر چی هاتمە ئێرە؟"، "بە دوای چی دا دەگەڕێم؟"، "هیچم دەست نەکەوتووە"، "بێ شک دەبێ لە قاتی سەرەوە بێ؟" سێوەکان لە ژێر هەورەبانەکە بوون. جارێکی دیکە بە پلیکانەکاندا بەرەو خوارێ. باخچەکە هەر وەک جاران بێدەنگ بوو، تەنیا کتێبە نەبێ لە سەر چەمەنەکە کەوتبوو.\nبەڵام ئەوان لە ژووری دانیشتن دییانەوە. لە بەر ئەوە نەبوو کەس شکی بینینیان بکات. جامی پەنجەرەکان وێنەی سێوەکان و گوڵەڕۆزەکانی عەکس دەکردەوە؛ گەڵای دارەکان لە شیشەی پەنجەرەکەدا سەوز دەیانواند. ئەگەر لە ژووری دانیشتنەکەدا هاتووچیان کردبا تەنیا لای زەردی سێوەکان دەردەکەووت. بەڵام ئەگەر ساتێک دواتر، دەرگاکە کراباوە شتێک بە سەر عەرزی ژوورەکەدا بڵاو دەبووەووە، شتێک بەدیوارەکاندا هەڵداوەسرا و شتێک بە میچی خانوەکەوە جۆلانەی دەکرد؛ بەڵام ئەوە چ بوو؟ هیچم دەست نەکەوتووە. سێبەری باڵندەیەک بەسەر فەڕشەکەوە فڕی. لە قووڵای بێدەنگییەوە گمەی کۆتری دارستان بە نەرمی لێدانی ترپەی ماڵەکەی تەنیەوە، "ئارامی، ئارامی، ئارامی."\n"گەنجینە شاردراوەکە؛ ژوورەکە... ترپەکە ڕاوەستا. تۆبڵێی ئەوە گەنجینە شارداوەکە بووبێ؟"\nپاشماوەیەک رووناکییەکە نەما. بڵێی لە باخەکە بێ؟ بەڵام دارەکان سێبەریان بە دەوری تیشکێکی هەتاوی وێلدا تەنی بوو. چەنە جوان، چەند نایاب، بە ئارامی نووقمی عەرزەکە بوو، ئەو تیشکەی من پێموابوو بۆ هەمیشە لە پشتی شووشەکەوە دەرەوشایەوە. مەرگ شووشەی پەنجەرەکە بوو: مەرگ لە نێوانماندا بوو؛ یەکم جار مەرگ بەرۆکی ژنەکەی گرت، سەد ساڵ لەوەپێش، ماڵەکەی بەجێهێشت، هەموو پەنجەرەکان گاڵەدران؛ ژوورەکان تاریک بوون. پیاوەکە بەجێی هێشت، ژنەکەی بەجێهێشت، بەرەو باکوور رۆیشت، بەرەو رۆژهەڵات رۆیشت، ئەستێرەکانی دەدی کە لە ئاسمانی باشووردا دەدرەوشێنەوە، بە دوای ماڵەکەدا دەگەرا، لە داوێنی بەرزاییەکانی داون(Downs) پەیدای کردەوە. "ئارامی، ئارامی، ئارامی،" دڵی ماڵەکە بە شادییەوە لێیدەدا. "گەنجینەکە ئی تۆیە."\nگڤەی با جادەکە دەتەنێتەوە. دارەکانی سەر جادەکە بەولاو ئەولادا لار دەبوونەوە. تریفەی مانگەشەو شێتانە و شڵپە شڵپ ئاسا تێکڵەی نمەی باران دەبێ. بەڵام شۆقی چراکە بێ جووڵە بە نێو پەنجەرکەدا دەدروشایەوە. مۆمەکە راست و جێگر دایسا. سەرمەست وحەیران و نووقمی خۆشیی، ماڵەکە دەگەڕان و پەنجەرەکانیان دەکردەوەو، ئەو دوو مرۆڤە تارمایی ئاسایە.\n"لێرە دەخەوتین" ژنەکە گوتی. و پیاوەکە درێژەیدا، "و بێ ئەژمار ماچ."، "ترووسکەیەکی زیوین بە نێوان دارەکاندا -" " لە قاتی سەرەوە" لە باخچەکە - "کاتێ کە بەهار دادەهات" کاتێ زستانان بەفر دەباری -". دەرگاکان لە دوورەوە پێوەدەدران وەک ترپەیەکی نەرمی دڵئاسا.\nنزیک و نزیکتر بوونەوە، لە بەردەرگەکە وەستان. باکە کەوت، دڵۆپە بارانەکان زیویین بە سەر شووشەکەدا دەخلیسکان. بەر چاوەکانمان تاریک بوو؛ گوێمان لە دەنگی هەنگاوەکان نەدەوبوو. ژنەکەمان نەدەدی بە عەباکەیەوە بەسەر عەرزی ژوورەکەدا بەلامندا تێپەرێ. دەستی پیاوەکە سێبەری لە سەر فانۆزەکە کردووە. "چاولێکە" پیاوەکە بە هەڵکێشانی هەناسەیەوە. "چەند بە ئارامی خەوتوون". "و خەندە لە سەر لێوان."\nماوەیەکی چاک بە فانۆسە زیوییەکەی دەستایانەوە خۆیان بەسەردا شۆرکردبوینەوە و بە قووڵی تێمانەوە ڕامان. قەیرێکی چاک لەوەێ مانەوە. باکە ڕاست دەهات، ئاورەکە لە سەرەخۆ دەشەکایەوە. تریفە سەر کێشەکانی مانگ لە دیوارەکان و ئەرزی ژوورەکە ڕەد دەبوون و لە سەر رووخساری چەماوەیان دەکەوت، لە سەر ئەو رووخسارانەی کە بەدوای خەوتووەکاندا دەگەڕان، بە دوای شادی شاراوەیانەوە بوون.\n"ئارامی، ئارامی، ئارامی،" دڵی ماڵەکە بە شانازییەوە لێی دەدا. "ساڵانێکی دوور و درێژ -" ئەو (پیاوەکە) حەسرەتی کێشا. ، ژنەکە لە بەر خۆیەوە دەڵێ، "دوبارە منت دۆزییەوە." لێرە ". خەوتن لە باخچەکە، خوێندنەوە، پێکەنینەکان، بەردانەوەی سێوەکان. گەنجینەکەمان لێرە بجێهێشت –" جارێکی دیکە دانەوێنەوە و رووناکی فانۆسەکە لە چاوەکانم دەدا. "ئارامی! ئارامی! ئارامی!" دڵی ماڵەکە شێتانە لێدەدا. پیاسە کردن، هاوار دەکەم، "ئۆی ئەوە گەنجینە شاردراوەکەتانە؟" رووناکیک کە لە دڵەوە دێ.\nلێکدانەوەیەکی کورت لە سەر چیرۆکی ماڵی تارمایی لە لایەن وەرگێڕەوە\nبۆ لێکدانەوەی هەر ژانرێکی ئەدەبی پێویستە بگەڕینەوە سەر ئەو تکنیکانەی کە کارێکی ئەدەبی پێ نووسراوە. نووسینی چیرۆک لە سەدەی نۆزدەدا و هەتا ئیستاش، چەند تکنیکی نووسین لە خۆ دەگرێت. لەم چیرۆکە دا ئێمە ژینگە، کارەکتەر، رووانگە، پەیام، تۆنی نووسینمان هەیە. دیاری کردنی ئەم تکنیکانە یارمەتی باشتر لێتێگەیشتنی چیرۆک ئاسانتر دەکات.\nکورتەی داستانەکە: چیرۆکەکە باسی ژن و پیاوێکە کە ئێستا لە ماڵەکە دەژین. ئەوان گوێیان لە دەنگی دوو تارمایی کە ژن و پیاوێکن دەبێ کە بە دوای گەنجینەیەکدا دەگەڕێن کە لەوە دەچێ لێیان ون بووبێ. بە پێی داستانەکە دەبێ ئەوان پێشتر خاوەنی ماڵەکە بووبن. لە چیرۆکەکەدا ئاماژە بەوە کراوە کە ژنەکە دەمرێ و پیاوەکەش دەڕوا ماڵەکە بەجێ دێڵێت و ئێستا پێدەچێت کە تارماییەکان، ژن و پیاوەکە کە مردوون، دوبارە لێرە لەم ماڵەدا کە ئێستا ژن و پیاوێکی دیکەی تێدا دەژین، یەکتریان گرتۆتەوە و بە دوای گەنجینەیەک دادەگەڕێن. فلاشبەکی ئەم داستانە ئەوەیە کە ئەم دوو تارماییەی کە سەردانی ماڵەکەیان دەکەنەوە بیرەوەرییەکانی سەردەمی ژیانیان دێتەوە بیر.\nژینگە: شوێنی روودانی داستانەکە ئینگلەندە؛ لە قەراغەکانی بەرزاییەکانی داونە (Downs) کە راستەوە خۆ لە چیرۆکەکەدا ناوی هاتووە. ماڵەکە کە شوێنەگەی جوغرافییەکەی دیاری نەکراوە لە گەڵ ئەوەشدا دەزانین لە نزیک کێڵگەیەک هەڵکەوتووە.\nکارەکتەرەکان: ژن و پیاوێک کە ئێستا لە ماڵەکەدا دەژین و ژن و پیاوێکی تارمایی ئاسا.\nرووانگە: جۆری گێرانەوەکە کەسی یەکەمە و داستانەکە لە دەمی ژن و پیاوەکە کە لە ماڵەکە دەژین دەگێردرێتەوە.\nتۆن: تۆنی داستانەکە شادە، و دەقەکە ریتمێکی شاعیرانەی هەیە. "دارەکان سێبەریان بە دەوری تیشکێکی هەتاوی وێلدا تەنی بوو. چەنە جوان، چەند نایاب، بە ئارامی نووقمی عەرزەکە بوو... ."\nپەیام: خۆشەویستی ژن و پیاوێک، هەر لە سەرەتای چیرۆکەکە دەخوێنینەوە کە تارماییەکان دەستیان لە دەستی یەکتری دایە و و بە دوای خەزێینەیەکدا دەگەڕێن. دیارە لەوانەیە هەر لە سەرەتاوە تووشی ئەو هەڵەیە بین کە گەنجەکە لە جۆری مادی بێت بەڵام دوایە کە زیاتر دەخوێنینەوە ئەم دوو تارماییە باسی ژیانیان دەکەن. "لێرە دەخەوتین" ژنەکە گوتی. وە پیاوەکە درێژەیدا، "وە بێ ئەژمار ماچ." "ترووسکەیەکی زیوین بە نێوان دارەکاندا -" " لە قاتی سەرەوە" لە باخچەکە -" کاتێ کە بەهار دادەهات" کاتێ زستانان بەفر دەباری -". دەرگاکان لە دوورەوە پێوەدەدران وەک ترپەیەکی نەرمی دڵئاسا.\nلووتکەی داستان: کۆتای چیرۆکەکەیە بەڕای من کە هەموو پەیامەکە کۆدەکاتەوە کاتێ باس لە ئەو رووناکییە کە لە دڵەوە هات دەکات. "ئۆی ئەوە گەنجینە شاردراوەکەتانە؟ رووناکیک کە لە دڵەوە دێ."\nلە پێوەندی لە گەڵ وەرگێرانی دەقێکی ئەدەبی کە بە تۆنێکی ئەدەبی و بە تایبەتی ستایلی وۆلف کارێکی ئاسان نیە. هەوڵم داوە کە ئەم تۆنە کە لە دەقە ئینگلیزییەکەدا هەیە بە دەقە کوردیەکەشەوە دیار بێت. هیوادارم کە چێژ لە چیرۆکەکە ببینن.


وەلید عومەر/ میرات...\nمیرات، یه‌كێكه له دیارده چینایه‌تییه كۆنه‌كان و تا ئه‌مڕۆش ماوه‌ته‌وه. میرات، هه‌م فاكتێكی مادییه و هه‌م سایكۆلۆژییش. له ڕووه سایكۆلۆژییه‌كه‌یدا، ڕاهاتنی ده‌روونی مرۆڤه له‌سه‌ر خاوه‌ندارێتیی تایبه‌ت. واته فشارێكی ده‌روونیی بۆماوه‌ییت له‌سه‌ره تاكو خاوه‌نی كۆمه‌ڵێك شت بیت، گه‌ر نه‌تبێت ئیتر تۆ نیت: بوون یان هه‌بوون، هه‌بیت یان هه‌تبێت؟(وه‌ك ئه‌وه‌ی ئه‌ریك فرۆم ده‌یڵێت).\nمیرات ته‌نیا ماڵ و دارایی مادی ناگرێته‌وه: مرۆڤ وه‌ك سوبێكتێك، وه‌ك بكه‌رێكی كۆمه‌ڵایه‌تی و مێژوویی، كۆمه‌ڵێك شتی له‌پێش خۆیه‌یه‌وه به میرات بۆ ده‌مێنێته‌وه وه‌ك: زمان، ناو و شوناس، پێگه‌ی كۆمه‌ڵایه‌تی(ته‌نانه‌ت هه‌ندێك تایبه‌تمه‌ندیی جه‌سته‌یی و بایۆلۆژی). هه‌ركام له‌مانه قابیلی گۆڕینه و مرۆڤ ده‌توانێت شتیان بۆ كه‌م و زیادبكات. ده‌توانێت له‌و پێگه كۆمه‌ڵایه‌تی و دیاریكراوه هه‌ڵگه‌ڕێته‌وه كه پێش له‌دایكبوون بۆی دیاریكراوه. واته میرات جه‌وهه‌رێكی نه‌گۆڕی نیه و قابیلی ده‌سكارییه. پاشان میراتی مادی و مه‌عنه‌وی له‌وێدا یه‌كتری به‌رهه‌مدێننه‌وه كه دیدی مرۆڤ بۆ دارایی و موڵكایه‌تی، ته‌بایه له‌گه‌ڵ دیدی مرۆڤدا بۆ وه‌رگرتنی ناو و ناوبانگ و پێگه‌ی كۆمه‌ڵایه‌تی و هتد. بۆنمونه، كاتێك بڕوات به‌وه‌یه میراتی دارایی وه‌ربگریت، بڕواشت به‌وه ده‌بێت كه به‌شێك له شوناسی چینایه‌تی و عه‌قڵی چینایه‌تی قبوڵبكه‌یت له مه‌سه‌له‌كانی تری ژیاندا.\nله كۆمه‌ڵگای كوردییدا، زۆرشت به میرات ده‌برێت؛ هه‌م مادی و هه‌م كه‌لتوری. كێشه‌كه هه‌ر لای سیاسییه‌كان نیه، ئه‌وانیش فیگه‌رێكی ناو ئه‌م كه‌لتوره چینایه‌تی و خێڵه‌كییه‌ن. هه‌تا حه‌زی پاتۆلۆژییانه بۆ ناوبانگ و نه‌مریی شه‌خسی لای نوسه‌ران، جۆرێكه له ده‌سگرتن به میراته‌وه. (جگه له‌وه‌ی جارێك كار گه‌یشته ئه‌وه‌ی كه مناڵی شاعیرێكی وه‌ك شێركۆ بێكه‌س، هه‌وڵبدات درێژه به میراته شیعرییه‌كه‌ی باوكی بدات. ئه‌مه له‌كاتێكدا شیعر و شاعیربوون له‌ئاستی وجودییدا چالاكییه‌كی ته‌واو شه‌خسی و سوبێكتیڤه و میراتگری نیه). بۆیه خاوه‌ندارێتی، غه‌ریزه نیه پێته‌وه لكابێت به‌ڵكو ته‌ماعێكی په‌ره‌پێدراوی كۆنی مرۆڤه له‌ناو كۆمه‌ڵگادا و تادێت په‌ره‌ده‌سێنێت. میرات تۆخكردنه‌وه‌ی په‌یوه‌ندییه خوێنی و شیرییه‌كانه، نه‌ك په‌یوه‌ندییه مرۆیی و سۆسیالیستییه‌كان.\nله ئایدیای كۆمۆنیزمدا، میرات له‌و عورفه چینایه‌تییانه‌یه كه ده‌بێت هه‌ڵوه‌شێته‌وه، چونكه جۆرێكه له زه‌مینه‌سازی بۆ درووستبوونه‌وه‌ی چینایه‌تی و خاوه‌ندارێتیی تایبه‌ت. له كۆمۆنیزمدا كۆمه‌ڵگا تێكڕا خاوه‌نی هۆیه‌كانی به‌رهه‌مهێنانه، و وه‌ره‌سه و پاوانكردن و ئیمتیازی تایبه‌ت له‌دوای مردنی مرۆڤه‌كان و له‌كاتی خۆیشیاندا هه‌ر ڕیشه‌كێش‌ده‌كرێت. له‌ئاستی مێژووییدا، هێشتا دابه‌شبوونی چینایه‌تی به میرات بۆ مرۆڤ ماوه‌ته‌وه، بۆیه ئایدیای كۆمۆنیزم هه‌وڵدانه بۆ تێكشكاندنی ئه‌م عه‌قڵیه‌ته ده‌سته‌جه‌معییه‌ی مرۆڤه‌كان ده‌رهه‌ق به میرات و چینایه‌تی. مۆریس بلانشۆ، له كۆتایی نوسینێكیدا به زمانێكی كه‌متازۆر ئه‌ده‌بییه‌وه ده‌نوسێت: كۆمۆنیزم ناتوانێت میراتگر بێت، میرات ببات. ده‌بێت بگه‌ین به‌و بڕوایه‌ی كه: كۆمۆنیزم ته‌نانه‌ت ناتوانێت میراتگری خۆیشی بێت، كۆمۆنیزم به‌رده‌وام بانگهێشتده‌كرێت تا ڕێ به‌وه بدات میراتی سه‌ده‌كان، گه‌رچی به‌هادار بێت، گه‌رچی به‌نرخ و به‌ڕێزیش بێت، بۆ چركه‌ساتێك، به‌ڵام له بێخ‌وبنه‌وه بڕوات، ون ببێت، له‌ده‌ستچێت.


وەزیری دەرەوەی ئەمەریکا لەگەڵ هاوپەیمانانی ناتۆ کۆدەبێتەوە\nئەنتۆنی بلینکن وەزیری دەرەوەی ئەمەریکا بڕیار وایە ڕۆژی چوارشەممە لە برۆکسل لەگەڵ سکرتێری گشتی ناتۆ یێنس ستوڵتنبێرگ و دیپلۆماتە باڵاکانیچەند وڵاتی هاوپەیمانی ئەمەریکا کۆببنەوە لە کاتێکدا ویلایەتە یەکگرتووەکانی ئەمەریکا پلانی هەیە هێزەکانی لە ئەفغانستان بکشێنێتەوە.\nهەروەها للۆید ئۆستن وەزیری بەرگری ئەمەریکا بەشداری لەکۆبوونەوەیەکدا دەکات لەگەڵوەزیری دەرەوەی ئەڵمانیاهایکۆ ماس، وەزیری دەرەوەی ئیتالیا لویجی دیمایۆ، وەزیری دەرەوەی تورکیا مەولود چاوشئۆغڵو و دۆمینیک ڕاب وەزیری دەرەوەی بەریتانیا.\nئیدارەی بایدن کۆتایی هێنا بە مشتومڕ و پێشبینییەکانی چەند مانگە دەربارەی پلانەکانی ئەمەریکا لە ئەفغانستان و ڕۆژی سێشەممە ڕایگەیاند تا 11 ی مانگی نۆ ئە هێزانە لە ئەفغانستان ماونەتەوە دەکشێنێتەوە. ئەو بەروارە ساڵیادی هێرشەکانی ساڵی 2001ە کە تیرۆرستانی ئەلقاعیدە چەند فڕۆکەی بازرگانییان بە سەرنشینەکانییەوە ڕفاند وچەند هێرشێکیان لەناو ئەمەریکا ئەنجام دا.\nئەو هێرشانە وایان کرد ئەمەریکا تالیبان لە ئەفغانستان بڕوخێنێت و ئەو هەوڵەش بووە هۆی ئەوەی زیاتر لە 130 هەزار سەربازی 50 وڵاتی هێزی ناتۆ و وڵاتانی هاوپەیمان ڕەوانەی ئەفغانستان بکرێن. لە ساڵی 2015 وە ئەو هێزانەی کە ئێستا ژمارەیان کەمترە لە 10 هەزار سەرباز، ئەرکی ڕاهێنان و هاوکاری کردنی هێزەکانی ئاسایشی ئەفغانستانیان پێڕاسپێردراوە.\nبەرپرسانی ئەمەریکا رایانگەیاند بڕیاری جێهێشتنی ئەفغانستان بە هەڵسەنگاندنی ڕەوشەکە لەگەڵ هێزەکانی ناتۆ دەدرێت.\nکۆبونەوەی وەزیری دەرەوەی ئەمەریکا ئەنتۆنی بلینکن لەگەڵ وەزیری دەرەوەی ئۆکرانیا دمیترۆ کولیبا لە بروکسڵ\nبلینکن ڕۆژی سێشەممە بە سەرنجدان لەسەر ئۆکرانیا دەستی بە سەردانەکەی بۆ برۆکسل کرد و گوتی ئەمەریکا پشتگیری ئۆکرانیایەکی سەربەخۆ دەکات، لە کاتێکداوڵاتانی هاوپەیمانی ڕۆژئاوا لە بنیاتنانی هێزەکانی ڕووسیا دەڕوانن بە درێژایی سنووری نێوان هەردوو وڵات.\nبلینکن گوتی " ئەمەریکا بە توندی پشتیوانی لە سەروەریو یەکڕیزی خاکی ئۆکرانیا دەکات" هەروەها ئاماژەی بەوەش کرد لەم هەفتەیەدا تاوتوێی "خواستی یۆرۆ-ئەتلانتیک"ی ئۆکرانیا دەکات.\nکۆشکی سپی ڕایگەیاند سەرۆک جۆ بایدن هەروەها " جەختی لە پابەندبوونی ئەمەریکا بە سەروەری و یەکڕیزی خاکی ئۆکرانیا کردەوە"لە میانەی پەیوەندییەکی تەلەفۆنیدا کە ڕۆژی سێشەممە لەگەڵ ڤلادمێر پوتینی سەرۆکی ڕوسیا ئەنجامی دا. کۆشکی سپی لە بەیاننامەکەیدا ڕایگەیاند " سەرۆک نیگەرانییەکانی ئێمەی دەربڕی سەبارەت بە کۆکردنەوەی هێزی لەشکری لە کریمەی داگیرکراو و سنوورەکانی ئۆکرانیا، و داوای لە ڕوسیا کرد گرژی و ئاڵۆزییەکان کەمبکاتەوە". هەروەها ڕایشیگەیاند بایدن " پێشنیازی کۆبونەوەیەکی لوتکەیی کردووە لە چەند مانگی داهاتوودا لە وڵاتێکی سێهەم ئەنجام بدرێت بۆ تاوتوێکردنی تەواوی ئەو کێشانەی ڕووبەڕووی ئەمەریکا و ڕوسیا بوونەتەوە."\nبە وتەی بەرپرسانی ئۆکرانیا و ئەمەریکا، لە ساڵی 2014ەوە، کرملن سەرپەرشتی گەورەترین جموجوڵی سوپای ڕوسیا و تانک و مووشەکەکانی بەدرێژایی سنووری ئۆکرانیا دەکات. ڕوسیا لە ناوەڕاستی مانگی سێوە بە لایەنیکەم سێ مەشقی سەربازی لەسەر سنووری لەگەڵ ئۆکرانیا ئەنجام داوە.\nدیمیترۆ کولێبا وەزیری دەرەوەی ئۆکرانیا پێش کۆبونەوەکەی لەگەڵ بلینکن گوتی " ئەم کۆبوونەوەیە زۆر لە کاتی خۆیدایە بە لەبەرچاوگرتنی ئەو شتنای لەسەر سنووری ئۆکرانیا لەگەڵ ڕووسا ڕوودەدەن." وەزیری دەرەوەی ئۆکرانیا متمانەی خۆی بەوە دەربڕی کە وڵاتانی ڕۆژئاواش بە هەمان شێوە ڕووبەڕووی دەستدرێژییەکانی ڕوسیا دەبنەوە، کەگوتی ئەگەر ڕێگری لێنەکرێت ئۆکرانیا نرخێکی زۆری دەدات.\nبڕیارە لەم هەفتەیەدا دوو کەشتی جەنگی ئەمەریکا بگەنە دەریای ڕەش هاوکاتی گرژی و ئاڵۆزییەکان لە ڕۆژهەڵاتی ئۆکرانیا لە نێوان هێزەکانی ئۆکرانیا و هێزەکانی سەر بە ڕوسیا.\nئەم ناکۆکییە لەو کاتەوە دەستیپێکرد کە ڕوسیا لە ساڵی 2014 دا کریمەی لە ئۆکرانیا کردەوە و بە گوێرەی حکومەتی ئۆکرانیا لەو کاتەوە تا ئێستا نزیکەی 14 هەزار کەس بەهۆی ئەو ناکۆکییانە گیانیان لەدەستداوە.\nبلینکن ڕۆژی دووشەممە لەگەڵ ستوڵتنبێرگدا قسەی کرد و گوتی ڕێککەوتنی هاوبەش هەیە کە " ڕوسیا دەبێت کۆتایی بە کۆکردنەوەی هێزی سەربازی و دەستدرێژییە بەردەوامەکانی بەدرێژایی سنوورەکانی ئۆکرانیا بهێنێت . "\nستۆڵتنبێرگ پشتیوانی خۆی بۆ ئۆکرانیا دەربڕی و گوتی " ناتۆ پشتیوانی لە ئۆکرانیا دەکات."ئەو گوتیشی " کۆکردنەوەی هێزی بەرچاوی ڕوسیا ڕەوایی پێنەدراوە، ڕوون نەکراوتەوە و جێگای نیەگەرانییەکی قوڵە، دەبێت ڕوسیا کۆتایی بە کۆکردنەوەی هێز لە ناو و دەوروبەری ئۆکرانیا بهێنێت، هاندانی ناکۆکی ڕابگرێت و دەستبەجێ ڕەوشەکە ئارام بکاتەوە."\nوەزیری دەرەوەی ئۆکرانیا کولیبا گوتی " ئۆکرانیا شەڕی ناوێت و دەخوازێت ڕەوشکە بە شێوەیەکی دیپلۆماسی و سیاسی چارەسەر بکرێت."\nبەڵام لەکاتێکدا ئاماژەی بە پشتیوانی ناتۆ کرد ، کولیبا گوتیشی " ئەگەر ڕوسیا هەر هەنگاوێکی سەرکێشی بنێت یان دەست بە توندوتیژی نوێ بکات، بە هەمو مانایەک زۆری لەسەر دەکەوێت."


خوێندن لە کوردستان – ARTICLE رۆژ\nئایار 31, 2020 بەڕێوەبەری ماڵپەر\nپرۆسەی خوێند لە گشت وڵاتانی جیهان یەکێکە لە پرۆسە گرنگ و هەستیارەکان. دروستبوونی هەر کێشە و قەیران و ململانێیەکی سیاسی حزبی و ئاینی تەنانەت کۆڤید 19ش نەیتوانی ببنە بەربەست لەبەردەم ئەم پرۆسە هەستیار و چارەنووسسازە. لە وڵاتێکی وەک چین کە سەرچاوەی دروستبوون و بڵاوبوونەوەی پەتاکەیە، لە دوای چین هەر یەک لە ئیتالیا و ئەمریکا و ئیسپانیا پرۆسەی خوێندنیان کۆتایی پێ نەهێنا. بەڵکو درێژەیان بەم پرۆسەیەدا بە جێبەجێکردنی ڕێنمایە تەندروستیەکان و خۆپارێزی. لە ڕۆژهەڵاتی ناوەڕاست و هەندێک لە وڵاتانی عەرەبی لەگەڵ گەشتنی پەتاکە بە ناوچەکە هەر زوو حکوومەتی ئەو وڵاتانە گشت سێکتەرەکانی ژیانیان ڕاگرت و کۆتاییان بە پرۆسەی خوێند هێنا. لە هەرێمی کوردستان قەدەخەی هاتووچۆی گشتی نزیکەی مانگێکی خایەن. خوێندن بەشێوەی ئەلکترۆنی بەردەوام بوو، سەرەڕای کەم و کوری و نەبوونی هێلێکی ئەنتەرنێتی باش و ئامرازەکانی تر بۆ خوێندن لە قوتابخانە و زانکۆ و پەیمانگە حکوومیەکان بێ بەشبوونی خوێندکارێکی زۆر لە خوێندنی ئەلکترۆنی لە ماوەی پەیرەوکردنی. قوتابی و خێزانەکانیان چاوەرێی دووبارە کردنەوەی دەرگای قوتابخانەکان بوو لەدوای نزیکەی سێ مانگ لە داخستنی. کەچی وەزیری پەروەردە لە بەیاننامەیەک دەرچوونی گشتی بۆ قوتابیانی قۆناغە ناکۆتاکان ڕاگەیاند! سەیر لەوەدایە چۆن وەزیری پەروەردە و بەرێوبەرایەتی گشتی پەروەردەی پارێزگاکان گەیشتنە بریارێکی لەم شێوەیە بەچی پێوەرێک. چۆن ئەم مافەیان بەخۆیان دا کە دەرچوونی گشتی ڕابگەیەنن? چارەنووسی ئەو ژمارە زۆرەی قوتابی بەرەو کوێ? منداڵێک لە قوناغی یەکی سەرەتایی بێت تاکو زانکۆ و پەیمانگە تەواو دەکات کاریگەری ئەو ساڵەی خوێندنی لەسەر دەمێنێت. واتە پاش شازدە ساڵ کاریگەری ئەم بریارە بەسەر نەوەکانی داهاتووی وڵات دەمێنت.\nلەدووای وەزارەتی پەروەردە وەزارەتی خوێندنی باڵا هەژمارکردنی نمرەی نیووەی یەکەمی ساڵ و کۆتایی هێنان بە خوێندنی 2020 – 2019 ی ڕاگەیاند. هەمان هەڵە دووبارە بوویەوە، وەزیری خوێندنی باڵا لە پەیامەکەیدا هیچ ئاماژەیەکی بە خوێندنی پاڕالێڵ نەدا لەکاتێکدا بەشێکی زۆری قوتابیان بە سیستەمی پاڕالێڵ دەخوێنن. قوتابیەکی قۆناغی یەکی زانکۆ و پەیمانگە شتێکی وا لەبەشەکەی فێرنەبوو کەچی ساڵی داهاتوو لە قۆناغی دووەم دەیێت. قوتابیانی قۆناغی کۆتایی زانکۆ و پەیمانگە کە پێویستە پرۆژەی دەرچوون (توێژینەوەی زانستی) ئەنجام بدەن چارەنووسی نادیارە. ساڵانی پێشوو قوتابی خوێندای تەواو دەکرد بە شێوەیەکی ئاسایی. بەڵام بروانامەکەی سوودێکی وای نەبوو نەیدەتوانی کارێک بە دەست بهێنێت لە ڕێگەی بروانامەکەیەوە دامەزرادن لە کەرتی گشتی هەر نەماوە. ئەم ساڵ کە بروانامە دەردێت بە دەرچووان لە ساڵانی پێشوو نرخی کەمترە تەنانەت دەبێتە بروانامەیەکی ساختە! چەند ساڵێکە بەدووای یەک پرۆسەی خوێندن بە شێوەیەکی نارێک بەرێوەدەچێت. شەری داعش بایکۆتی مامۆستایان قەیرانی دارایی ئەم ساڵیش دەرچوونی گشتی، چەند ساڵێکە نەوەکانی داهاتوو بەشێوەیەکی نا تەندروست پەروەردە و فێرکردن وەردەگرن. لە کوردستان هەر کێشەیەک دروست بێت باجەکەی پرۆسەی خوێندن و قوتابیان دەیدەن. چونکی ئەوەی بەلای بەرپرسانی ئەم هەرێمە گرینگ نەبێت خوێندنە.\nقوتابی زانکۆی پۆلیتەکنیک/ پەیمانگەی تەکنیکی کارگێری هەولێر بەشی ڕاگەیاند


نوێنەری ئێران بانگهێشتی دانیشتنی ناوچەیی بانکی جیهانی نەکراوە\nئاسۆی ڕۆژهەڵات: حوسەین میر شوجاعیان، ڕاوێژکاری وەزیری ئابووری ئێران دەڵێت کە بانگهێشتی ئێران بۆ دانیشتنی مەجازی سندووقی نێونەتەوەیی پووڵ کە چەندین ڕۆژ لەمەوپێش بۆ بەرەنگاری لەگەڵ کڕۆنا بەڕێوە چوو، نەکراوە.\nناوبراو لە ماڵپەڕی توییتێری خۆیدا نووسی: "دەستخۆشی و پێزانین لە سەختکۆشی گرووپی ناوچەیی بانکی جیهانی دەکەین بەڵام بەداخەوە ئێران بەنگهێشتی ئەم دانیشتنە نەکراوە."\nهەواڵنێری فارس، حسەین میر شوجاعیان وەکوو نوێنەری کۆماری ئیسلامی لە سندووقی نێونەتەوەیی پووڵ ناو دەبات.\nدەوڵەتی کۆماری ئیسلامی بۆ بەرەنگاری لەگەڵ کڕۆنا داوای یارمەتی ٥میلیارد دۆلاری لە سندووقی نێونەتەوەیی پووڵ کردووە بەڵام ئەم دامەزراوە جیهانییە تا بە ئێستا وڵامی ئەم داواکارییەی کۆماری ئیسلامی نەداوەتەوە.\n"سندووقی نێونەتەوەیی پووڵ" و "بانکی جیهانی" دوو دامەزراوەی جیاواز لە یەکترین کە ئەرکی یەکەمین دامەزراوە، چاودێری بەسەر سەقامگیری نیزامی پووڵی جیهانە وئەرکی بانکی جیهانی کەم کردنەوەی هەژاری لە ڕێگای بەخشینی برێک یارمەتی بە وڵاتانە.\nئه‌م بابه‌ته 334 جار خوێنراوه‌ته‌وه


ئاینشتاینی بەری نازییان هۆشداری ژ دیاربوونا وان داینە - وارمیدیا\nئاینشتاینی بەری نازییان هۆشداری ژ دیاربوونا وان داینە\nمێژوویا به‌لاڤكرنێ: 2018/11/09 - 1:53 م\nل گۆرەی نامەیەکێ کو ژنوو ئاشکرا بوویە، بەری دەرکەفتنا نازیان ب زێدەتری 10 سالان، ئاینشتاینی هۆشداری ژ پاشەرۆژا ئەلمانیا داینە و زانییە نەشیۆنالیزم و ئایدۆلۆژیێن دژی جوهییان دێ ئاریشەیان بۆ وی وەلاتی دروست کەت.\nئەلبێرت ئاینشتاین، زانایێ ئەلمانی ل سالا 1922یێ نامەیەک بۆ خووشکا خوە یا بچووک هنارتییە و تێدا دیار کرییە؛ رەوشا سیاسی و ئابۆری یا ئەلمانیا ل ئەلمانیا باش نابیت، ئاریشە دێ ژ ئەگەرێ نەشیۆنالیزم و ئالیێن دژی جوهییان دروست بن، لەورا وی بڕیار دایە هەر دەلیڤەیەکا بشێت، ئەلمانیا بجهـ بهێلیت.\nئاینشتاینی د نامەیا خوە دا خووشکا خوە ماژا ئاگەهدار کرییە کو ئەو دێ بەر ب جهەکێ نەدیار ڤە چیت و پشتی نامێ ب دەمەکێ کێم، ئاینشتاین چوویە باکۆرێ ئەلمانیا و زانیاری دەربارەی جهێ ئاکنجیبوونا خوە نەداینە کەسەکی.\nنامەیا ئاینشتاینی ل تەباخا سالا 1922یێ هاتییە نڤیسین و پشتی 11 سالان ژ وێ نامێ، نازییان ژ نوو حوکم ل ئەلمانیا کرییە.\nتڕامپ: کێشە د ناڤبەرا سەرکردەیێن G7 دا نینن\n2019/08/25 - 1:26 م\nدو سال ب سەر کۆمکوژی و ئاوارەبوونا خەلکێ رۆھینگیا دەرباز بوون\n2019/08/25 - 12:39 م


چیا و نما نەوشیروان: مامەگیان، بەڵێن دەدەین ئێمەش بەردەوام بین لەسەر رێگەى خەباتى باوکم و هاوڕێکانى\nThursday, 06.01.2017, 16:49\nبەبۆنەی ساڵیادی دامەزراندنی یەكێتیی نیشتمانیی كوردستان، حزبی شەهیدانی كوردستانەوە، چیاو نما نەوشیروان مستەفا بروسكەیەكی پیرۆزباییان ئاڕاستەی سەرۆك مام جەلال و ئەندامانی مەكتەبی سیاسیی و ئۆرگانەكانی یەكێتیی كرد، كە ئەمەی خوارەوە دەقەكەیەتی:\nمامى گەورەو خۆشەویستمان مام جەلال\nهەڤاڵانى مەکتەبى سیاسى و سەرکردایەتى ی.ن.ک پێشمەرگەو کادیرانى ی.ن.ک کەسوکارى سەربەرزى شەهیدان جەماوەرو دڵسۆزان و خەمخۆرانى ی.ن.ک\nبەبۆنەى یادى 42 ساڵەى دامەزراندنى ی.ن.ک بەگەرمى پیرۆزبایى لەهەموان دەکەین\nهەڤاڵانى بەڕێز لەسەرەتاى دامەزراندنى ی.ن.ک باوکم هەم وەکو دەستەى دامەزراندن و هەم وەک پێشمەرگەیەک هاوشانى هاوڕێکانى خەباتى کردوە. ئەوەبو لەبەهارى ساڵى 1991 زۆرێک لەخاکى کوردستان ئازادکرا، لەو رێگەیەش زۆرێک سەرکردەو هاوڕێوهاوسەنگەرى گیانى خۆیان بەخت کرد.\nمامەگیان، هاوڕێیانى باوکى خۆشەویستم، بەڵێن دەدەین ئێمەش بەردەوام بین لەسەر رێگەى خەباتى باوکم و هاوڕێکانى و دڵسۆزو بەوەفا بین بۆ نیشتمان و خەڵکى کوردستان. خواى گەورە پێشمەرگەکانمان بپارێزێ، سڵاو لە رۆحى پاکى شەهیدان، سڵاو لەکەسوکارى سەربەرزى شەهیدان، شاد وسەرفرازوسەرکەوتوو بن.\nلەگەل رێزى نما و چیا نەوشیروان مستەفا.\nشیوعیه‌كان له‌نێوان پشت ئاشانی یه‌كێتی و كانی ماسیه‌كانی مه‌لا مسته‌فادا


پلاتفۆرم هۆرام و یارسان: هەشت مارس وە ژنەیل هۆرامان و یارسان پیرووز بوود\nبەیاننامەی پلاتفۆرم هۆرام و یارسان وە بوونەی رووژ ژن:\nهەشت مارس وە ژنەیل هۆرامان و یارسان پیرووز بوود\nهەشت مارس یانێ رووژ جەهانی ژنەیل، رووژ ویرخستن ویەردەێگ پڕ لە نابەرابەری و گووشەگیرکردن نەخش ژن لە کوومەڵگاس. لە لاێ ترەک ئەی ڕووژە، ڕووژ وساین و پاوەگەزداێن هەزاران ژنە ک لە هەزاران ساڵ تا وە ئمڕووژ ئەڕاێ یەکسانی و ئازادی سەر نەچەماننە و درێژە وە خەباتیان دانەسە. لە وەختێگ ۸ مارس وە وێر تێریم ک لە ژێر سایەڕ تێکووشانەیل شەڕڤانەیل و گەریلایل لە رووژاوای کوردستان، سیستم ئنسانی بیەسە همێ و ئمێدێگ ئەڕا گەلەیل بن دەس و وە تایوەت ژنەیل جەهان. ئەو ژنەیلە نیشان دان ک ئەیەر سیستەمێگ یەکسان و ئازاد وە دی باێد، توانێ جەهانێگ ئارامتر و یەکسانتر ئەڕا ئنسانەکان رێک بخەێد. وە دواێ قارمانێتی ژنەیل کورد، هەستیاری وە نەخش ژن لە ڕێکخستن کوومەڵگە و ڕەسین وە ئازادی لە فرەتر بەشەیل ژیان خەڵقەگەمان ئەوزینە کردیە.\nکاریگەری شۆرش رووژئاوای کوردستان لە بان بەشەگان تر کوردستان رۊن و ئاشکراس، دڵنیایمن ک بۊچکتەرین فورسەت ئەڕا ژنەیل رووژهەڵات کوردستان وە تایوەت هەرێم هۆرامان و یارسان جوور بەش دەوڵەمەنێگ لە دیرووک یەکسانی، ئازادی و نەخش ژن لە وەڕێوەبەری کوومەڵگە، جارێ تر توانێد یەخبەنان زاگرۆس وە بەشداری ژن بتاونێدوەی و بوودە سەنگەر ئازادی ئەڕا رووژهەڵات و ئێران.\nژنەیل هۆرامان و یارسان تا وە ئمڕووژ درێژەدەر فەرهەنگ ژیان ئازاد و یەکسان بۊنە و لە دەوڵەمەنی ناوچەگەیان نەخش تەیوەتێگ داشتنە. لە ناوچەی گووران دیرووکی فەلسەفە و باوەرەیل یارسان ک وە سەر بنەماێ یەکسانی و هەرەوەزییە، تا وە ئمڕووژ دەسپێشخەری ژیان زاگرۆس نشینەیل کردیە. بەشداری ژنەیل لە کار و بار رووژانە، ئابووری، سیاسی و هونەری نیشانەی ئی راسیەسە ک هەمرای لە هەرێم گووران دیرووکی لە ناو دڵ هۆرامیەیل و یارسانیەگان دۊنیمنەی. جوور پلاتفۆرم هۆرام و یارسان جگە لە پیرووز وەتن رووژ جەهانی ۸ مارس وە ژنەیل هۆرامی و یارسان، ئاوەختیمان ئەوەسە ک ژنەیل ئی هەریمە ئەڕاێ جارێ ترەگ لە رێکخستن کوومەڵگا ئەڕا رەسین وە ژیان ئازاد و یەکسان فرەتر لە جاران نەخش داشتوون. دیرووک نیشان داس هەر وەختێگ ژن نەخشێگ نێاشتیە کوومەڵگە و ژیان، هێمنی و ئارامی، یەکسانی و ئازادی وە خوەیەو نەییە.\nوەڕێوەبەری پلاتفۆرم هۆرام و یارسان\nPrevious هەشت و مارسی جە ژەنا هۆرامانی و یارسانی مۆبارەک بۆ .\nNext کاسایەتێگ گەورای کاکەیی لە باشوور کوردستان پشتیوانی هەڵوێست گەورا و نۊسەرەیل یارسان لە رووژهەڵات کوردستان کەید


ئەم دونیا پێچەوانەیە دەبێت ڕاست بکرێتەوە… – hkkurdistan\nHome6ئەرشیفی بابەتەکان6ئەم دونیا پێچەوانەیە دەبێت ڕاست بکرێتەوە…\nئەم دونیا پێچەوانەیە دەبێت ڕاست بکرێتەوە…\nهەموو ساڵێک لەیەکی ئایاردا بە سەدان ملیۆن کرێکار، جەژنی هاوپشتی چینی کرێکار دەگرن. لەم رۆژەدا، شەقامی شارەکان ڕەنگ و ناسنامه‌ی ئینسانی دەگرنە خۆ. هەمویان پێکەوە دەبن بە یەک ڕەنگ و یەک سرود ده‌خوێنن. پڕوپوچی وەک نەتەوەو، ڕاسیزم وهەڵاواردنی دینی و ڕه‌گه‌زیی و ڕەنگی پێست، لەبەردەم یەکگرتوویی ڕیزەکانی کرێکاران لەسەرتاسەری جیهاندا چۆکدا دەدەن و تەسلیم دەبن. کرێکاران لەم ڕۆژەدا بریاری ڕاوەستانی یەک ڕۆژ کارکردن دەدەن. لەم ڕۆژەدا دونیا لەگەشەکردن ڕاده‌وه‌ستێت. بۆ هەموان دەردەکەوێت کە چ هێزیکە و ئەوانە کێن کە شارستانیەتی ئەمرۆ دەخوڵقێنن. هیچ کەس ناتوانێت حاشا لەم ڕاستیە بکات کە ئەوە کرێکارانن کە ئەم دونیایه بە پێوە ڕاده‌گرن.\nگومان له‌وه‌دا نییە کە ته‌کنه‌لۆژیا لە ئێستادا گەیشتوەتە ئەوپەڕی خۆی، بەرهەم و کارو توانای ئینسان بە شێوەیەکی بێ وێنە لە چاو ڕابوردودا چوەتەسەر، ڕۆژ بەڕۆژ داهێنانی تازە دێتە ئاراوە کە هەموانی توشی سەرسوڕمان کردوە. به‌ڵام هێشتا هەژاری و برسێتی وبێ ئیشی و نەخۆشی باڵی بەسەر دونیادا کێشاوە. بە ملیۆنەها ئینسان لە برساندا دەناڵێنن، ملیۆنەها منداڵ دەمرن به‌هۆی ئه‌وه‌ی کە دایکو باوکیان ناتوانن بژێوییان بۆ دابین بکەن. ملیۆنەها ژن لە دەست هەڵاواردنی جنسی دەناڵێنن. کەم نین ئەوانەی کە بەهۆی هه‌ندێ نەخۆشیەوە دەمرن کە بە ئیمکاناتێکی کەم دەکرێت چارە سەر بکرێن. بە ملیۆنەها ئینسان بەهۆی شەڕی دینی و تایفی و نه‌ته‌وه‌ییه‌وه دەکوژرێن و ئاوارە دەبن و شارو گوندەکانیان وێران دەکرێن. هەرئێستا دەبینین کە دەوڵەتانی بۆرژوازی و نەتەوەپەرست و ئیسلامیەکان و پێشبڕکێی نێوان ئەمەریکاو ڕوسیا، لە پێناو دووبارە دابەشکردنەوەی دونیا بەپێی بەرژەوەندییەکانی خۆیان چ کارەساتێکیان بەسەر خەڵکی هەژاری وڵاتانی ڕۆژهەڵاتی ناوەڕاست هێناوە، بەتایبەتی وڵاتانی وەک سوریاو عێراق و کۆمەڵگەی بەشەری بەگشتی. بەهۆی کاری تیرۆری گروپە ئیسلامیەکانەوە بەشێکی زۆری وڵاتانی جیهان نائارام بوە، لەبەشێکی زۆری وڵاتانی ئەوروپادا بەهۆی کاری تیرۆریستی ئەم گروپە ئیسلامیە ئینسان کوژانەوە چەندەها کەسی بێتاوان بوون بەقوربانی. دەتوانین بڵێین ئه‌مانه هه‌موویان نیشانه‌ی ئه‌وه‌ن که بۆرژوازی و ده‌وڵه‌ته‌کانی، نه‌ک هه‌ر فرسه‌تی ژیان و ئاسایشیان له دانیشتوانی سەر گۆی زەوی سه‌ندۆته‌وه، بەڵکو ئایندەی مرۆڤایەتیشیان لەسەر لێواری کارەسات و تیاچوون راگرتوە. ئەم جیهانەیان بۆ چینی کرێکاران و هەژاران کردوە بە دۆزەخ، لەسەر ڕەنج و کاری کرێکاران و هەژارانی ئەم جیهانە ژیانێکی شاهانەیان بۆ خۆیان دروست کردوە.\nلە ئێستادا کە ڤایرۆسی کۆرۆنا کۆڤید ١٩ لەسەرتاسەری جیهاندا بڵاو بوەتەوە و بووە بەخەتەرێکی گەورە بەسەر کۆمەڵگەی بەشەریەوە و چۆنیەتی مامەڵەکردن لەگەڵی لەلایەن دەوڵەتانی سەرمایەداریەوە، زۆر لە جاران زیاتر ناوەڕۆکی دژە ئینسانی و بۆگەنی ئەم سیستەمەمان بۆ دەردەکەوێت. ئەوەتا لەگەڵ ئەو خەتەرەگەورەی کەهەیە ڕۆژانە خۆیان داوای ئەوە دەکەن کە دەبێت لەماڵەکانتانا بمێننەوەو نەچنە دەرەوە، بەڵام هەمو کرێکاران وەک جاران لەکارگە گەورەکاندا کاردەکەن و تائێستا سەرمایەدارن دەرگای هیچ کارگەیەکیان دانەخستوە بەهۆکاری ئەم ڤایرۆسەوە، بۆیە دووبارە ئەم سیستەمە ئەو ڕاستیەی سەلماند کە بەتەنگ سەلامەتی و ژیانی ئێمەی کرێکاران و هەژارانەوە نییە.\nئەم بارودۆخه خراپانه لە ئاسمانەوە نەباریوە بۆ هەژاران، بەڵکو سەرچاوەکەی نیزامی سەرمایەدارییە. له‌پێناو کەڵەکە بونی سەرمایەکانیان ئەم هەمو کاره‌ساته بەسەر ئینساندا دێنن. بە چاوی خۆمان دەبینین ئەوانەی کە رەنج دەکێشن و بەرهەم دەهێنن خاوەنی هیچ نین، بەڵام کۆمەڵێک گەندەڵخۆری تەمەڵ، خاوەنی هەموو شتێکن. ده‌وڵه‌ت و حکومەتیشیان دروست کردوە تا سەرو ماڵیان بپارێزن .\nبۆ ڕاست کردنەوەی ئەم دونیا پێچەوانەیە، تەنها ڕێگایەک کە لەبەردەم کرێکارندا هەیە بۆ ڕزگاربونیان لەو هەمو موسیبەتە کە نیزامی سەرمایەداری بۆی هێناون، خەباتی شۆرشگێرانەی کرێکارانە بۆ سەرەو ژورکردنی ئەم سیستەمە زاڵمە. هه‌روه‌ها ڕێکخستنی ریزەکانیانە و دروستکردنی ڕێکخراوە کرێکاریەکانە و کۆبونەوەیانە لەدەوری یەکترو پەیوەست بونیانە بە حزبە کۆمۆنیستەکانەوە. بەبێ بوونی حزبێکی کۆمۆنیستی شۆڕشگێڕ کە لەپێناو بەرژەوەندی چینی کرێکاردا هاتببێتە مەیدان ناتوانێت هیچ ئاڵوگورێک پێکبێنێت. بەمانە کرێکاران دەتوانن ئەم دونیا پێچەوانەیە ڕاستبکەنەوەو لەشوێنیدا دونیایەکی یەکسان و خۆشگوزەران بۆ تەواوی کومەڵگای بەشەری بەدەست بێنن. به‌بێ ئەمە ناتوانرێت ئەم نیزامە زاڵمە کە بە ملیۆنەها سەربازو پۆلیسیان دروست کردوە بۆ پاراستنیان لەناو ببرێت.\nبەرزو بەڕێزبیت یەکی ئایار رۆژی جیهانی چینی کرێکار!\n٢٦ نیسانی ٢٠٢١


زانکۆی سۆران - رێوڕه‌سمی نۆیه‌مین خولی دەرچووانی زانكۆی سۆران به‌ڕێوه‌چوو\nرێوڕه‌سمی نۆیه‌مین خولی دەرچووانی زانكۆی سۆران به‌ڕێوه‌چوو\nبڵاوكراوەتەوە لە دوو شەممە, 19 تشرینی دووەم 2018 21:29\nرۆژی دووشه‌ممه رێكه‌وتی ١٩/١١/٢٠١٨، به ئاماده‌بوونی به‌ڕێزان "د. موسڵیح مسته‌فا" سه‌رۆكی زانكۆی سۆران، ئه‌ندامانی ئه‌نجومه‌نی زانكۆ و ژماره‌یه‌كی به‌رچاو له مامۆستا و میوان و ماڵباتی قوتابییان، رێوڕه‌سمی نۆیه‌مین خولی ده‌رچووانی زانكۆی سۆران، به‌ڕێوه‌چوو.\nله ده‌ستپیكی رێوڕه‌سمه‌كه‌دا، ئه‌نجومه‌نی زانكۆ به‌ده‌م سروود و مارشی زانكۆ، هاتنه ناو هۆڵه‌كه‌وه. پاشان چه‌ند ساتێك راوه‌ستان به‌ده‌م سروودی ئه‌ی ره‌قیبه‌وه بۆ رێزگرتن له گیانی پاگی شه‌هیدان، راگه‌یه‌ندرا.\nله بڕگه‌ی دواتردا، وتاری لێژنه‌ی ئاماده‌كاری رێوڕه‌سمی ده‌رچووان، له لایه‌ن به‌ڕێز "د. یادگار ره‌سوڵ" یاریده‌ده‌ری سه‌رۆكی زانكۆ بۆ كارووباری قوتابییان، پێشكه‌شكرا.\nپاشان ڤیدیۆیه‌كی تایبه‌ت به زانكۆی سۆران و ده‌سكه‌وت و خولیا و ڤیژنه‌كانی، به ناونیشانی (له خه‌یاڵه‌وه بۆ خوڵقاندن، له رێڕه‌وی سه‌ركه‌وتندا)، نیشانی ئاماده‌بووان درا.\nئینجا نۆره گه‌یشته سه‌ر به‌ڕێز "د. موسڵیح مسته‌فا" بۆ پێشكه‌شكردنی وتاری سه‌رۆكایه‌تی زانكۆ، كه هاوكات به نوێنه‌رایه‌تی به‌رێز وه‌زیری خوێندنی باڵا، وتاره‌كه‌ی پێشكه‌شكرد.\nله به‌شێكی دیكه‌ی به‌رنامه‌كه‌دا، وتاری قوتابییانی ده‌رچوو له لایه‌ن قوتابی به‌ڕێز"ره‌نجبه‌ر موكسی"، پێشكه‌شكرا.\nئینجا نۆره گه‌یشته سه‌ر سوێندی ده‌رچووان، كه له لایه‌ن به‌ڕێز "د. نه‌هرۆ زاگرۆس"، یاریده‌ده‌ری سه‌رۆكی زانكۆ بۆ كارووباری زانستی، خوێندرایه‌وه.\nدواتر، له سه‌ر بنه‌مای بڕیاری ئه‌نجومه‌نی زانكۆ، بڕوانامه‌ی به‌كالۆریۆسی فه‌خری، به‌خشرایه دوو قوتابی زانكۆی سۆران، كه له‌شه‌ڕی دژ به تاریكپه‌رستانی داعشدا، شه‌هید ببوون. بڕوانامه‌كان له لایه‌ن به‌ڕێز سه‌رۆكی زانكۆوه، پێشكه‌ش به بنه‌ماڵه‌ی ئه‌و دوو شه‌هیده كران، كه بریتی بوون له "شه‌هید زێره‌ڤان ئه‌كره‌م عه‌بدولجه‌بار" و"شه‌هید شه‌وقی عومه‌ر عه‌لی".\nدوایین بڕگه‌ی رێوڕه‌سمه‌كه‌ش ته‌رخانكرابوو بۆ داواكردنی بڕوانامه‌ی به‌كالۆریۆس له لایه‌ن به‌ڕێزانی راگری فاكه‌ڵتییه‌كان و پێشكه‌شكردنی له لایه‌ن به‌ڕێز سه‌رۆكی زانكۆ.\nشایه‌نی باسه كه له‌م خوله‌ی ده‌رچوواندا، حه‌فتسه‌د و په‌نجا و نۆ قوتابی، بڕوانامه‌ی به‌كالۆریۆسیان له پسپۆڕییه‌كانی پینج فاكه‌ڵتی زانكۆی سۆران به‌ده‌ستهێنا.\nوێنە: هادی حوسێن، جەمال فەتاح